Arantzaren ipuina by axun usarralde - issuu\nARAN B kategoria Ipuina 550 karaktere\nBI LAGUN Udako egun eguzkitsu batean ezagutu ziren “Iker” eta “Brahim”, 12 urte zituzten biak. Oso desberdinak ziren. Ikerrek azala txuri txuria zuen eta begiak aldiz urdin urdinak. Oso berritsua eta alaia zen. Euskaraz bakarrik hitzegiten zuen eta gaztelerako hitz batzuek ere geroz eta hobeto menperatzen zituen.\n“Brahim” aldiz, beltzarana zen eta begi beltz-beltzak zituen, hau ere oso berritsua zen eta ez zitzaion batere kostatzen harreman berriak egitea. Arabiarrez hitzegiten zuen eta gazteleraz ere hitz batzuek bereizten zituen. “Sahara”rra zen Brahim, Iker aldiz “Donostia”rra.\nDonostiako Gros auzoko “Zurriola” hondartzan zeuden biak goiz batean,oraindik ez ziren bi mutilak elkar ezagutzen eta “Brahim” uretara sartu zen, baina, ez zen konturatu zeuden olatuak oso haundiak zirela eta bat-batean,haietako olatu haundi batek lurrera bota eta itsasoak irentsi egin zuen barneruntz.Momentu batean “Brahim”en hankak bakarrik ikusten ziren, birak ematen ari bait zen,ezin zuen kanpora atera.”Iker” konturatu zen gertatzen ari zenaz eta igerian hasi zen “Brahim” salbatzeko asmoz, ziztu bizian.”Iker”ohituta zegoen igeri egiten,txikitxikitatik igeriketa ikastaro asko egiten bait zituen bere auzoko kiroldegian.”Brahim” lepotik hartu zuen “Iker”rek poliki-poliki eta lehorreruntz eraman zuen eta sorosleei laguntza eskatu\nzien.Ur pixka bat tragatu zuen,baina berehala errekuperatu zen.”Iker” han egon zen eskua emanda denbora guztian berari laguntzen.Sorosleek “Iker”zoriondu zuten eta berari esker susto bat besterik ez zela izan esan zioten. Gertaera hura pasa zenetik,”Iker” eta “Brahim” lagun haundiak egin ziren.Toki guztietara elkarrekin joaten ziren eta “Iker”rek Euskal Herriko toki batzuk erakutsi zizkion “Brahim”ri.Donostiako txoko interesgarri askotara ere gonbidatu zuen bere laguna.Bertako auzoak,auzoak dituzten ezaugarriak,parkeak,euskaldunen ohiturak,festak,eta abar luze bat.”Brahim”harrituta zegoen eta momentu guztietaz disfrutatzen zuen.Euskarazko hitz batzuk ere erakutsi zizkion “Iker”rek.\nUdara amaitu zen eta “Brahim” “Sahara”ra bueltatzeko ordua iritsi zen.Joan aurretik ordea gauza bat eskatu zion bere lagunari,ahal zuenean bere etxera joateko esan zion,bere familia aurkezteko gogo haundia zuela eta. Negua iritsi zenean “Tinduf” hiriko aeroportura iritsi zen “Iker”. Abendua zen eta haize pixka bat bazebilen eta hau hotza zen.Hegazkinetik jaitsi eta hasiera batean pixka bat izutu egin zen.Bere inguruan ikusten zuen jendea,batez ere emakumeak,goitik behera oihal batez estalita zeuden baina beraien aurpegietan erreparatu eta gero lasaitu egin zen “Iker”,irribarre haundi bat ikusten bait zien beraien aurpegietan.\nKamioneta zahar bat zegoen “Iker”ren zain.Barruan,beste hamar bat pertsona zeuden eta auzo desberdinetara zihoazen.Ordu erdi bat pasa zen eta egia esan,Donostiako autobusekin konparatuta kamioneta hura oso zakar ibiltzen zen hondar tontor haietatik.\nBat-batean,urrutira eskuak altxatuaz mutil bat ikusi zuen “Iker”rek.Bera zen bai, ”Brahim”,bere laguna.Kamionetatik jaitsi eta izugarrizko besarkada eman zioten elkarri bi lagunak.”Brahim”ek bere familia osoa aurkeztu zion harrotasun haundiz,bere gurasoak eta bost anai-arreba zituen.Ama,estalita zihoan eta baita aita ere,oihalak kolore desberdinetakoak ziren.Asko poztu ziren bere semearen lagunaren bisitarekin.”Brahim”ek “Sahara”ko bazterrak erakutsi zizkion eta beraien bizitzeko modua ere bai.Etxeak,hondarrez eginak ziren eta komunik ez zuten,ura oso gutxi bait zuten eta ura lortzeko esfortzu haundia egin behar bait zuten eta ondo banatu eta ur tanta guztiak ondo aprobetxatu behar ziren.Etxeen ondoan,guk mendira eramaten ditugun kamping-denden antzeko batzuk zeuden baina tamaina haundikoak.”Brahim”ek esplikatu zion “Iker”ri beraiek egunean zazpi aldiz errezatzen zutela eta toki horiek horretarako erabiltzen zituztela,beraien Jainkoari otoitz egiteko, alegia. Han,ez zegoen parkerik,ez itsasorik,ez izozkirik,ez luxuzko jostailurik eta ezta goxoki gehiegirik ere,baina gauza txikienarekin ere jolastu egiten zuten eta oso zoriontsu bizi zen jende hura eta gainera oso eskuzabalak ziren,zeukaten guztia konpartitzeko prest zeuden “Iker”rekin.\n“Iker”rek ,“Sahara”ko bidaia hori egin zuenetik,galdera bat egiten zion bere buruari: Hainbeste gauza material behar al dugu zoriontsu bizitzeko?????\nkljhñlkds ñkljhsdflkj sfkjhsfdlkj


Berso eguna, Aramaion - bertsoa.eus\n2020ko Bertso Eguna 2019-12-24\nBerso eguna, Aramaion\nAramaion ospatuko da 2020ko Bertso eguna urtarrilaren 18an. Lau bertso bazkari izango ditu aukeran zaleak, eta horietarako txartelak jada eskuragai dituzue www.bertsosarrerak.eus atarian 20 euroren truke.\nBertso bazkaria izango da egitarauko plater nagusia. Lau otordu izango dira guztira: Nerea Elustondo eta Unai Iturriaga izango dira Ehiztari txokoan; Eneko Lazkoz eta Miren Artetxe Izarra elkartean; Onintza Enbeita eta Sebastian Lizaso izango dira Uribarriko elkartean; eta Ane Labaka eta Iñaki Viñaspre Zabolako elkartean. Txartelak eskuragai daude urtarrilaren 10era arte www.bertsosarrerak.eus atarian, 20 euroren truke.\nBertso bazkarien aurretik, 12:30ean, bertso ibilbide gidatua izango da Aramaioko kaleetan zehar. Gidari lanetan izango ditugu Andoni Egaña, Ane Zuazubiskar, Irati Majuelo, Jokin Uranga, Martin Abarrategi, Oihana Bartra, Oihana Iguaran, Sustrai Colina eta Xabi Igoa.\n2020ko Bertso egunari buruzko informazio guztia bertsozale.eus web atarian.


No me toques la flora, Belen Nevado-rekin - Balio Faktoria\nNo me toques la flora, Belen Nevadorekin\n“No me toques la flora” Belen Nevado aktore, gidoilari eta zuzendari gasteiztarrak egin zuen emanaldiaren bideoa argitaratu dugu. Bi pertsonaien bidez, emakumeoi ezarri nahi dieten edertasun eredu eskuraezinak erakutsi zizkigun Balio Faktorian, umorearen bidez. “Umore feminista zure kontsumorako” ekitaldiaren parte izan zen ikuskizun hau, Elsa Ruiz-en bakarrizketarekin eta Silvia Albert Sopale-ren emanaldiarekin batera.\nHori da indarkeria matxistak ohiko kontsumo-ereduarekin erlazionatzeko modu anitzetako bat. Errealitate hori Fabricando Mujeres dokumentalean ikus daiteke. Dokumentalak estetikako, etxeko produktuetan, energian, fikziozko serieetan, mugikorretan edo hiri espazioetan harreman hori nola gertatzen den azaltzen du.\nEstetikako produktuen kontsumoan ikus daiteke indarkeria hori modu argiagoan. Sarritan, horiek kontsumitzeak zuzeneko indarkeria mota desberdinak eragiten ditu, eta kalte fisikoak eragiten dizkiete gorputzei, besteak beste, operazioen, dieten edo takoien erabileraren ondorioz.\nBaina, gainera, modu erabakigarrian laguntzen dute emakumeen eredu bakar hori eraikitzen, gorputzen errealitatearekin eta aniztasunarekin apurtzen duena: adina, etnia, gorputz-prozesuak, aniztasun funtzionala, usainak eta tamaina desberdinak. Twitterren hori salatzen dugu #nosfabrican traolarekin.\nBeharrezkoa da kontsumo kritiko baten alde egitea, produktu bat kontsumituz eredu bortitz hori sustatzen ote dugun birplanteatzeko. Baina, batez ere, Ekonomia Soziala, Solidarioa eta Feministak eraikitzen dituen indarkeria matxistarik gabeko aukerak ezagutzea eta horien alde egitea. Ezagutzen dituzunak sar ditzakezu hemen.


Telarista Urbana: Moda jasangarria. Eskuz eginiko artisau-ehunak.\nBIOGRAFIA & HARREMANAK\nlege oharra/pribatutasun politika/cookies\n"Haril bat, janzki bat"\nLuzaroan irauten duten estilo urbanoko jantziak sortzen ditut. Jantziko dituena, publiko alternatibo bat, ingurumenaz arduratsua, iraunkortasunarekin konprometitua eta modaren eta kontsumitzen duenaren bitartez bere burua errebindikatzen duena.\nEskuz eginiko artisau-ehunak dira. Berriz inoiz egingo ez direnak. Artisau honek duen sortzeko ahalmenaren adinako pieza imajinagarri guztiak.\n"Antzinako teknika, abereen ongizatea eta ingurumena errebindikatuz"\nArtile merinoa, alpaka, kotoia, organikoa, zeta, lihoa eta plastikozko botiletatik eratorritako birziklaturiko poliesterra erabiltzen dut nire kreazioetarako.\nTindagai naturalak eta ehungailua erabiltzen ditut. Nire pieza guztiak daude eginda ziurtagiri ekologikoa duten hari-zuntzak erabiliz, toxikorik gabeak eta gertuko enplegua sustatuz.\nHASIERA: ESKARIAREN ARABERAKOA\nOINARRIZKO EHUNGAILU IKASTAROA\nEHUNGAILU IKASTARO AURRERATUA\nIRAUPENA: URTEBETE. 3ORDU/ASTEA\nDESKRIBAPENA: EKOPRINT. EHUN ESTANPAZIOA\nIRAUPENA: 1O ORDU\nHASIERA: IRAILATIK AURRERA\nBIO & HARREMANAK\n"Telaristaurbana"ko Kreazio-zuzendaria. Moda jasangarriaren arloan lan egiten dut orain hiru hamarkada baino lehenagotik.\n“Telaristaurbana”ren historia hasten da 1994 urtean; nire ile-apaindegia itxi nuen eta heldu nien ardi-larru, trama, ehundura eta koloreei.\nNire jatorria den Argentinan hasi, Brasil eta Balear Uhartetatik igaro, eta 2011 urtean heldu nintzen Donostiara, nire ezaguera eta kreazioak transmititzen ditudan hiria.\nArtisau-feria eta desfileetan parte hartzeaz gain, ehungailu-lantegi monografikoak, tindaketa natural, feltro, zetaren gaineko margo eta saskigintzari buruzko lantegietan ematen ditut eskolak.\nNire kreazioak agertzen dira El Diario Vasco egunkariaren Moda-Klusterrak antolatutako desfileetan. “Green Fashion” moda jasangarriaren katalogoan agertzen naiz, eta nire bi kreazio ikusgai jarrita daude Madrilgo “Jantzien Museoan”, "Slow Fashion Net” taldeko partaide ere izanik.\nHalaber, “Haria Galtzen” erakusketan jarri ditut nire lanak, baita Cristina Enean, Igartubeiti Museoan, Errenteriako Jantzien Museoan eta Pasaiako Ziriza Etxean ere.\nNire markak edizio mugatuko produktuak garatzen ditu, oso-osorik eskuz eginak, eta saiatzen da antzinako teknikak aldarrikatzen, abereen ongizatea eta ingurumena errespetatuz, gaur egungo mundura egokitu eta alderdi sentsorial eta subjektiboak nabarmentzeko ikuspegia emanez. Hori dela eta, eskuz egiten ditut nire pieza guztiak, ziurtagiri ekologikoa duten hari-zuntzak erabiliz, toxikorik gabeak eta gertuko enplegua sustatuz.\n"Telaristaurbana"ren historia hasten da 1994 urtean; nire ile-apaindegia itxi nuen eta heldu nien ardi-larru, trama, ehundura eta koloreei.\n+34 608 57 46 58


Betiko sua — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / Betiko sua\norakulua 2005/11/16 20:30\nBalcarce, Azilak 11.\nEne ba da-ta... atzo nekiak gaiñia jo juan, eta momentu batzutan estu eta larri pasatu najuan, eginbihar guztiak ezin izango nittualakuan egin, eta jente guztiakin ezin izango nintzala egon. Azkenian eskaneatu najittuan Carmen, Olga, Picha eta Jose Oscarren argazki guztiak eta bueltatu najetsazen.\nZelako atsegiña dan matian errituala. Gaur arteko atsegiñena Hector eta Anibal aman lehengusuen tallarrian hartutakua izan dok. Tallarra nekazal makiñen alokairu eta konponketakua dok, koipia eta hautsa. Masmaretxiak nunnahi, sasoi bateko tallar normala Eibarren. Galpoian ertze baten gasezko sukalde bat jagok, su bat beti ixotuta daukala. Han jagok materixak guztia: matia (kalabazin sikua), bonbillia (metalezko tutua), yerba (mate bedarra), pava bat (ura berotzeko metalezko porroi modukua) eta azukria (bateronbetek nahi izan ezkero). Egunian hiru-lautan, bateronbat hara joiak matiatzera. Hantxe joiazak bestiak atzetik, jefe nahiz bihargiñak, eta hantxe pasauko juek ordularen barriketan. Gero, biharrera barriro. Mate-egilliak botatzen jok ur berua, eta berak hartu; barriro ura bota, eta beste bati; barriro ura bota (beti lehelenguak), eta bestiari... Erritual integratzaillia, danok danokin berba egittia errezten dabena, eta biharrerako indar pizkat hartzeko balio dabena.\nEta ez bertako bihargiñak bakarrik; gaur behintzat, ba jeguazen handik bueltaka nekazari jubilatu bi, arratsaldero matia hartzera etortzen diranak. Inguruko biltokixa da ta, Berasuetatarren tallarra. Eta eguenetan “peña” izaten juek: inguruko tallar guztietatik jatork jentia, eta asado bat egitteko biltzen jittuk lantzian leku baten. ¡Hor egongo dan girua ikustiarren eee....! Baiña gaur gabez Chiquiton etxian najagok geratuta, ezin danera heldu.\nArgazkixak bueltatzera Pichan etxera juan naizenian be, “betiko sua” topatu juat sukaldian. Hiru etxekoandra, barriketan, eta matia bueltaka. Sasoi bateko su bajua ez zuan emetatzen zelan edo halan; ezta ekonomikia be; han egongo zan pavia bere ur beruakin, beti prest. Ekonomikak juan zittuan, baiña haren oiñordekua dok gasezko sukaldian beti ixotuta egoten dan su hori.\nEguuuunero najaaabik okela erria jaten, eta tripa bete betiakin oheratzen. Hau ez da bape sanua, baiña behintzat okelia oso ona da. Lehelengo egunian edan najuan Gancia edarixa: vermut moduko bat, soda, limoia eta izotzakin hartzen dana, eta egunero juaten nauk ohera horrekin mozkortuta. Oharra: beste batzu ardaua eraten juek... ¡tonikiakin nahastatuta! Beste gauza nahikua normala: ardauari izotza botatzia.\nOscarrekin (Jose Oscar “Chiquito”n semia, aman lehengusua) egon nauk etxe atzian daukan tallarrian (torno, fresadora...) eta Argentinako gorabehera sozial eta ekonomikuari buruz luze jardun dau, emigraziñua... Penia ni ez najenguala konbersaziñua jarraitzeko moduan, lehertuta najagok fisiko eta –batez be- mentalki. Baiña asko daki tipo horrek, buru oso argixa.\nGaurko sahieztueziñezko asado hau ikustekua zuan be. Zelan jotzen detzen adarra alkarri nagusixak, euren berba egitteko formia... Hamengo-hamengotarrak dittuk, goittik behera, nahiz eta arbasuekin asko gogoratzen diran eta hango gauzei buruz eten barik galdetzen daben. ¿Zenbat bidar azaldu bihar izan ete dot ETAn goraberak, gobernu frantsesa eta espainolenak, juan dan 1700 urtietako historixa pizkat...? Etxagozak, ez, hango gauzen interes faltan.\nHamengo-hamengotarrak, beraz. Amaman gizonezko lehengusu guztiak euren labañak ekarri jittuez okelia jateko. Poltsikotik etara dittuez, zidarrezko zorruetatik etara... gaucho batek beti jaroiak bere labañia aldian. Zorrotz-zorrotza mantentzen jok beti, eta harekin ebagitta jango dau gustoruen okelia...\netiketak: diaspora, parakaidistiarenak, argentina_2005\nOso atsegingarriz irakurri ditut Balkarzeko berriak. hau dok: ik saihestu dituken berriak! Segi holaxe. Hemen aspalditik bizi garenok ohikoz artzen ditugun gauzak, zuek etorriberriak nola ikusten dituzuen hunkitu egiten digute eta. Jarrai eure bizitzako erreakzinoak eterrera botatzen, besteok noizean behin irakurri ditzagun. Besarkada sendo bat.


Ibarre ingurua oinezkoentzako atseginagoa izateko obrak hasi dira : Oarsoaldeko Hitza\nIbarre ingurua oinezkoentzako atseginagoa izateko obrak hasi dira\nOinezkoentzako pasabide seguruak eraikitzeko eta semaforoak jartzeko lanak hasi dituzte. Udalak 124.000 euro inbertituko ditu hobetzean.\nAtzo hasi zituzten lanak.\nGI-3631 errepidean, Ibarren, semaforoak jartzeko eta oinezkoentzako pasabide seguruak eraikitzeko lanak hasi ziren atzo goizean.\nBi helburu dituzte lanek. Alde batetik, ibilgailuen abiadura mantsoaraztea. Bestetik, oinezkoentzako segurtasuna bermatzea. Mugikortasuna hobetzeko lanekin batera, Ibarreko ur-hoditeria ere berrituko dute.\nOiartzungo Udalak azaldu duenez, 124.060,21 euro inbertituko dituzte lan horietan. Dena ongi bidean, zortzi astetan bukatuko dituzte lanak.\nIbarreko auzotarrek egindako eskaera da euren auzogunearen mugikortasuna eta segurtasuna hobetzea.\nGI-3631 errepidea Gipuzkoako Foru Aldundiaren eskumenekoa da, eta udalak semaforoak jartzeko lur pribatuak eskuratu dute. Udalak eta aldundiak lankidetza akordioa egin zuten, eta Oiartzungo erakundeak hartu du bere gain proiektua.


EZ GARA PALESTINAZ ARI EMANALDIA\nHemen zaude:Hasiera»Albisteak»Albisteak»EZ GARA PALESTINAZ ARI EMANALDIA\nBortzirietako Euskara Mankomunitatea 2013-12-20 0 Iruzkin\nBerako Euskara Batzordeak urteko kultur ekitaldiei amaiera emateko Ez gara Palestinaz ari ikuskizuna antolatu du datorren abenduaren 28rako (larunbata), arratsaldeko 7:30ean. Ikuskizun horretan Ander Lizarralde eta Unai Muñoa bertsolariez gainera, Imanol Kamio eta Aitor Atxega musikariek ere parte hartzen dute.\nBertsoa, antzerkia, poesia eta musika nahasten dituen ikuskizuna da. Haurtzaroa, egoa, askatasun pertsonala, beldurrak, gizontasuna… eta antzeko gaiak izanen dituzte mintzagai, ohiko bertso saioetan erabiltzen dituzten gaietatik haratago joan nahirik eta barne mundurantz bidaiatzeko aukera emanez. Beraz, izenburua “probokatzailea” izan daitekeela diote bertsolariek, normalean saioetan horrelako gai sozial eta politikoen inguruan kantatu ohi dutelako. Ikuskizun honetan, gai horiei garrantziarik kendu gabe, gai intimoagoei buruz arituko dira.\n“Abilak gara —diote bertsolariek— munduaren gaineko irakurketa politiko eta sozialak egiten, bai eta bizilagunak epaitzen ere, baina, erreparatzen al diogu geure barne munduari? Partekatzen al ditugu gure benetako izuak, konplexuak, minak, desioak…? Ez gara kantariak baina kantatu egiten dugu, ez gara aktoreak baina antzeztu egiten dugu, ez gara gidoilariak baina gidoi bat prestatu dugu… Azken batean, garena erakutsi nahi dugu, entzulearen aurrean biluztuko gara: beldurretik ausardiara, burutik emoziora, gizonkeritik gizonera, ridikulotik umorera…”.\nBerako Euskara Batzordeak bertako kultur batzordearen laguntzarekin antolatu du ekitaldi hau. Sarrerak 3€ balio du, eta leihatilean bertan eskuratzen ahal da, saioa hasi baino ordubete lehenagotik.


Lege Oharra Iparmank. Nafarroa Iparraldeko Mankomunitatea\nLege ohar honek www.iparmank.eus webgunearen sarbidea eta erabilera arautzen ditu. Webgune honen titularra NAFARROAKO IPARRALDEKO EUSKARA MANKOMUNITATEA da, (hemendik aurrera webgunearen jabea).\nWEBGUNEAREN JABEAREN webgunetik nabigatzeak ERABILTZAILE izaera ematen dizu, eta legezko abisu honetan argitaratutako baldintza guzti-guztiak erabat eta erreserbarik gabe onartzen dituzu, ohartaraziz baldintza horiek aldatu ahal izango direla WEBGUNEAREN JABEAK aldez aurretik jakinarazi gabe; kasu horretan, aldaketak ahalik eta lasterren argitaratu eta jakinaraziko dira.\nHorregatik, komeni da haren edukia arretaz irakurtzea webgune honetatik eskaintzen diren informaziora sartu nahi baduzu edota informazioa eta zerbitzuak erabiltzen badituzu.\nErabiltzaileak, halaber, konpromisoa hartzen du webgunearen erabilera egokia egiteko, legeak, fede ona, ordena publikoa, trafikoko erabilerak eta lege ohar honen arabera, eta WEBGUNEAREN JABEAri edo hirugarrenei erantzungo die, betebeharra ez betetzearen ondorioz sor daitezkeen kalteengatik.\nBaimendutakoa ez den edozein erabilera berariaz debekatuta dago, eta WEBGUNEAREN JABEAK edozein momentuan sarbidea eta erabilera ukatu edo atzera bota dezake.\nWEBGUNEAREN JABEAK, Informazioaren Gizartearen Zerbitzuari eta Merkataritza Elektronikoari buruzko uztailaren 11ko 34/2002 Legea betez, honako hau jakinarzten dizu:\nTitularra: NAFARROAKO IPARRALDEKO EUSKARA MANKOMUNITATEA\nIzen Komertziala: IPARMANK\nTelefono zenbakia: 948 510814\nHelbidea: ELBARREN, 1 – 31880 LEITZA (Nafarroa)\nGurekin harremanetan jartzeko, jarraian zehazten ditugun harremanetarako modu desberdinak jartzen ditugu:\nTelefonoa: 948 510814\nPosta helbidea: ELBARREN, 1 – 31880 LEITZA (Nafarroa)\nErabiltzaileen eta WEBGUNEAREN JABEAREN arteko jakinarazpen eta komunikazio guztiak baliozkotzat joko dira, ondorio guztietarako, goian zehaztutako bitartekoen bidez egiten direnean, telefonoa izan ezik.\nWebgunea eta bere zerbitzuak doakoak eta sarbide irekiak dira. Hala ere, WEBGUNEAREN JABEAK bere webgunean eskaintzen diren zerbitzu batzuen erabilera baldintzatu dezake, dagokion inprimakia bete aurretik.\nErabiltzaileak WEBAREN JABEARI komunikatzen dizkion datu guztien benekotasuna eta eguneratzea bermatzen ditu. Erabiltzailea izango da egindako adierazpen faltsu edo zehaztugabeen erantzule.\nErabiltzaileak espreski onartzen du WEBAREN JABEAREN edukien eta zerbitzuen erabilera egokia egitea eta ez erabiltzea, besteak beste:\nEduki kriminal, bortitza, pornografikoak, arrazistak, xenofoboak, iraingarriak, terrorismoaren apologia edo, oro har, legaren edo orden publikoaren edukiaren aurkakoak zabaltzeko.\nBirus informatikoak sarean sartu edo web orriko, datuetako edo sistema fisiko eta logikoetan akatsak edo kalteak sor ditzaketen aldaketak, kalteak, eten edo sor ditzaketen egintzak burutzeko; Edukiak, ere, ez dira erabiliko beste erabiltzaile batzuek webgunera eta bere zerbitzuetara sarbidea eragozteko, WEBAREN JABEAK bere zerbitzuak eskaintzen dituen baliabide informatikoen kontsumo masiboaren bidez.\nWebgunearen sistema informatikoetako beste erabiltzaile batzuen edo webgune mugatuen posta elektronikoko kontuetara sartzen saiatu eta, hala badagokio, informazioa ateratzeko.\nJabetza intelektualaren edo industrialaren eskubideak urratzeko, baita WEBGUNEAREN edo hirugarrenen JABEAREN informazioaren kondidentzialtasuna urratzeko ere.\nBeste edozein erabiltzailearen identitatea ordezkatzeko.\nJendaurrean erreproduzitzeko, kopiatzeko, banatzeko, edo beste edozein kominikazio motaren edukia erreproduzitzeko, eraldatzeko edo aldatzeko, dagozkion eskubideen jabearen baimena izan ezean edo legez baimenduta ez badago.\nPublizitate helburuetarako datuak biltzeko eta edozein motatako publizitatea eta salmentarako edo bestelako merkataritza-helburuetarako komunikazioak bidaltzeko, aurretiazko eskaera edo baimenik gabe.\nWebguneko eduki guztiek (testuak, argazkiak, grafikoak, irudiak, ikonoak, teknologia, softwarea, diseinu grafikoa eta iturburu-kodeak) osatzen dute WEBGUNEAREN JABEA jabe den obra, eta ezin da ulertu horien gaineko ustiapen-eskubideak erabiltzaileari lagatzen zaizkionik, webgunea behar bezala erabiltzeko behar-beharrezkoa denaz harago.\nAzken batean, webgune honetara sartzen diren erabiltzaileek edukiak bistaratu eta, hala badagokio, kopia pribatu baimenduak egin ditzakete, baldin eta erreproduzitutako elementuak ez bazaizkie hirugarrenei lagatzen, ez badira sareetara konektatutako zerbitzarietan instalatzen eta ez badira inolako ustiapenen xede.\nEra berean, webgunean agertzen diren marka, izen komertzial edo zeinu bereizgarri guztiak WEBGUNEAREN JABEARENAK dira, eta ezin da ulertu erabilera edo sarbide horrek erabiltzaileari horien gaineko inolako eskubiderik ematen dionik.\nDebekatuta dago edukien banaketa, aldaketa, esleipena edo komunikazio publikoa. Ustiapen eskubideen jabeak baimendu ez duen beste edozein egintza ere debekatuta dago.\nHiperesteka bat ezartzeak ez du inolaz ere suposatzen WEBGUNEAREN JABEAren eta eratzen den webgunearen jabearen arteko harremanik. Hiperesteka bat ezartzeak ez du esan nahi WEBGUNEAREN JABEAk bere edukiak edo zerbitzuak onartu edo onetsi behar dituenik.\nWEBGUNEAREN JABEA ez da erabiltzaile bakoitzak webgune honetan eskuragarri jartzen dituen materialengatik edo horien arabera egiten dituen ekintzengatik arduratzen.\nBERME ETA ERANTZUKIZUN SALBUESPENA SARBIDEAN ETA ERABILERAN\nWebgune honen edukia orokorra da, eta informatzeko baino ez da, eduki guztietarako sarbidea eta eduki horien zehaztasuna, zuzentasuna, indarraldia edo gaurkotasuna, eta helburu jakin baterako egokia edo erabilgarria izatea erabat bermatu gabe.\nWEBGUNEAREN JABEAK baztertzen du ordenamendu juridikoak ahalbidetzen duen neurrian, eratorritako edozein kalteren eratzukizuna:\nWebgunera sartzeko ezintasuna edo edukien zehastasun, egiazkotasun, osotasun eta/edo gaurkotasun eza, baita webgunearen edo eskaintzen diren zerbitzuen bidez eskuratu, hedatu, biltegiratu, eskuragarri dauden eduki mota guztietako bizio eta akatsak ere.\nSitema informatikoetan, dokumentu elektronikoetan edo erabiltzaieleen datuetan aldaketak eragin ditzaketen edukietan birusak edo bestelako elementuak egotea.\nWebgunearen erabilera okerraren ondorioz legeak, fede ona, ordena publikoa, trafikoaren erabilerak eta lege-abisu hau ez betetzea. Bereziki, eta adibide gisa, WEBGUNEAREN JABEAK ez ditu bere gain hartuko jabetza intelektualaren eta industrialaren eskubideak, enpresa-sekretuak, ohorerako, norberaren eta familiaren intimitaterako eta norberaren irudirako eskubideak, eta lehia desleialaren eta legez kontrako publizitatearen arloko araudia urratzen dituzten hirugarrenen jarduerak.\nEra berean, WEBGUNEAREN JABEAK uko egiten dio webgune honetatik kanpo dagoen eta gure webmasterrak zuzenean kudeatzen ez duen informazioari buruzko erantzukizunari. Webgune honetan agertzen diren esteken funtzioa webguneak eskaintzen dituen edukiak zabal ditzaketen beste iturri batzuen berri erabiltzaileari ematea baino ez da. WEBGUNEAREN JABEAK ez du bermatzen estekatutako guneek funtzionatuko dutenik edo horiek irisgarriak izango direnik, eta ez du horren ardura hartzen bere gain; ez du horiek bisitatzea iradokitzen edo gomendatzen; beraz, ez da horietan jasotako emaitzaren erantzule izango. WEBGUNEAREN JABEA ez da arduratuko hirugarrenek hiperestekak ezartzeaz.\nLEGEZ KANPOKO JARDUERAK EGINEZ GERO JARRAITU BEHARREKO PROZEDURA\nEdozein erabiltzailek edo hirugarrenek uste badu egitate edo zirkunstantzia batzuek erakusten dutela ez dela zilegi edozein eduki erabiltzea edo/eta edozein jarduera egitea webgunearen bidez eskuragarri dauden edo horietara sartu daitekeen webguneetan, jakinarazpen bat bidali beharko dio WEBGUNEAREN JABEARI. Behar bezala identifikatuz eta ustezko arau-hausteak zehaztuz.\nWebgunearen bidez emandako administrazio-informazioak ez du lege, araudi, plan, xedapen orokor eta egintzen legezko publizitatea ordezten, baldin eta administrazio publikoetako aldizkari ofizialetan era formalean argitaratu behar badira, horiek baitira haien benetakotasunaren eta edukiaren fede ematen duten tresna bakarrak. Webgune honetan eskuragarri dagoen informazioa legezko baliorik ez duen gida gisa ulertu behar da.\nZure aldetik informazioa lortu behar dugunean, berariaz eskatuko dizugu beti borondatez emateko. Webguneko edo beste bide batzuetako datuak biltzeko formularioen bitartez bildutako datuak datu pertsonalen tratamendu batean sartuko dira, eta NAFARROAKO IPARRALDEKO EUSKARA MANKOMUNITATEA (aurrerantzean: WEBGUNEAREN JABEA) izango da tratamendu horren arduraduna.\nNAFARROAKO IPARRALDEKO EUSKARA MANKOMUNITATEAK es ditu datuak transferitu edo partekatuko hirugarrenekin zure berariazko baimenik gabe.\nErabiltzaileak emandako baimena ezeztatu ahal izango du, eta datuak eskuratzeko, zuzentzeko, ezabatzeko, mugatzeko, ezeztatzeko, aurka egiteko eta transferitzeko eskubideak baliatu. Horretarako, helbide honetara jo beharko du: NAFARROAKO IPARRALDEKO EUSKARA MANKOMUNITATEA, Elbarren, 1 – 31880 – Leitza (Nafarroa), edo Datuak Babesteko Sailari edo harremanetarako pertsonari zuzenduta, edo helbide elektroniko honetara laga@iparmank.eus edo Datuak Babesteko Ordezkariaren arretara dpo@gfmservicios.com helbide elektronikoan, behar bezala identifikatuz eta erabili nahi den eskubide zehatza berariaz adieraziz.\nNAFARROAKO IPARRALDEKO EUSKARA MANKOMUNITATEAK hartutako segurtasun-neurriak DBEOren 32. artikuluan ezarritakoaren arabera eskatzen direnak dira. Horrela, NAFARROAKO IPARRALDEKO EUSKARA MANKOMUNITATEAK, teknikaren egoera, aplikazio-kostuak eta tratamenduaren izaera, irismena, testuingurua eta helburuak kontuan hartuta, eta baita pertsona fisikoen eskubide eta askatasunetarako probabilitate eta larritasun arrisku aldakorrak ere, teknika eta antolakuntza neurri egokiak ezarrita ditu dagoen arriskuari egokitutako segurtasun-maila bermatzeko.\nGure webgunea gure erakundekoak ez diren webguneetarako esteken bitartez uztea erabakitzen baduzu, NAFARROAKO IPARRALDEKO EUSKARA MANKOMUNITATEA ez da webgune horien pribatutasun-politikaren, ezta horiek erabiltzailearen ordenagailuan gordeta gera daitezkeen cookieen erantzule izango.\nCookie bat webgune jakin batzuetan sartzen zarenean zure ordenagailuan deskargatzen den fitxategi bat da. Cookieek, besteak beste, erabiltzaile baten edo haren ekipamenduaren nabigazio-azturei buruzko informazioa biltzeko eta berreskuratzeko bidea ematen diote webgune bati. Barne hartzen duten informazioaren eta ekipamendua erabiltzen den moduaren arabera, erabiltzailea ezagutzeko erabil daitezke.\nWebgune honek erabiltzen dituen cookie motak\nWebgune honek cookieak hainbat helburuetarako erabiltzen ditu, besteak beste:\nCookie teknikoak: erabiltzaileak webgune, plataforma edo aplikazio batean nabigatzea ahalbidetzen dute, baita horietan dauden aukera edo zerbitzu desberdinak erabiltzea ere; hala nola, trafikoa kontrolatzea eta datuak komunikatzea, saioa identifikatzea, sarrera mugatua duten ataletan sartzea, eskabidea osatzen duten elementuak gogoratzea, eskabide bat erosteko prozesua egitea, ekimen batean izena emateko edo parte hartzeko eskaera egitea, nabigazioan segurtasun elementuak erabiltzea, bideoak edo soinua zabaltzeko edukia gordetzea edo sare sozialen bitartez edukiak partekatzea.\nCookies de personalización : permiten al usuario acceder al servicio, con algunas características generales según determinados criterios previamente definidos en el dispositivo del usuario; como el idioma, el tipo de navegador utilizado para acceder al servicio, la configuración regional utilizada para acceder al servicio, etc.\nCookies de análisis : Son procesadas por nosotros o por terceros, que nos permiten contar el número de usuarios, de forma que podamos medir y analizar estadísticamente el uso que hacen del servicio prestado por los usuarios. Para ello, analizamos la navegación en nuestro sitio web con el fin de mejorarla.\nLa aplicación que utilizamos para obtener y analizar información es Google Analytics .\nGoogle Analytics: almacena cookies con el fin de recopilar estadísticas sobre el tráfico y volumen de visitas a este sitio web. Al utilizar este sitio web, usted da su consentimiento para que Google procese sus datos. Por lo tanto, para ejercer cualquier derecho relacionado con esto, deberá comunicarse directamente con Google.\nLas cookies utilizadas para ello (_utma, _utmb, utmc, _utmt y _utmz) son cookies de terceros.\nEstas cookies se utilizan para recoger información sobre la navegación de los usuarios por el sitio web con el fin de conocer el origen de las visitas y otros datos similares a nivel estadístico.\nEsteka hauen bidez Google Analitiycs-ek erabiltzen dituen cookieen xehetasuna eta honen xedea ikus ditzakezu: https://developers.google.com/analytics/devguides/collection/anlyticsjs/cookie-usage eta Google Pribatutasun Zentroa.\nOharra: “Bereak” cookieak webgune honen jabeak soilik erabiltzen ditu eta “Hirugarrenak” cookieak aurreko taulan zehaztutako zerbitzu hornitzaileak erabiltzen ditu.\nZure ordenagailuan instalatutako cookieak blokeatu edo ezabatu ditzakezu ordenagailuan instalatutako arakatzailearen aukerak konfiguratuz.\nZure arakatzailearen eta cookieen inguruko informazio gehiago ikus dezakezu esteka hauetan:\nKontsulta ezazu instalatuta duzun arakatzailearen dokumentazioa.\nGoogle Analytics arakatzaileentzako desgaitzeko osagarria dago.\nSi desea excluir las cookies analíticas en Google Analytics de todos los navegadores para evitar que su información sea enviada a Google Analytics, puede descargar un complemento que cumple con esta función desde este enlace: https://tools.google.com/dlpage/gaoptout .\nLas condiciones vigentes estarán reguladas por la legislación europea y en este caso estarán sujetas a la legislación española vigente, la DBEB.\nEl idioma utilizado será el español.


Joko eta joko aretoen inguruko Aztarrikaren solasaldia sarean ikusgai - Usurbil - Noaua.eus\nJoko eta joko aretoen inguruko Aztarrikaren solasaldia sarean ikusgai\nNoaua Aldizkaria 2020-05-20 09:52\nAzken hilabeteotan, Aztarrika Usurbilgo Gazte Asanbladak antolatu duen "Bloke Gorria" formazio zikloa borobiltzeko apustu etxeei buruzko hitzaldi telematikoa antolatu zuen joan den larunbatean. Albiste honi atxikitako bideoan duzue solasaldi osoa.\nJokoak auzo eta herrietan eta bereziki gazteengan duen eraginaz, joko aretoen aurreko mobilizazioa nola artikulatu, jokoaren aurkako borroka zein testuingurutan kokatzen den eta zeintzuk diren hurrengo urratsak, gaiok izan zituen hizpide, Aztarrika Usurbilgo Gazte Asanbladak maiatzaren 16an antolaturiko hitzaldi telematikoak. Jokoaren eta joko aretoen inguruko solasaldian parte hartu zuten Hodei Aranguren eta Mikel Suso, Ernaiko militanteek.\nHitzordu honekin borobildu du Aztarrika Gazte Asanbladak, konfinamendu hilabeteotan indarrean izan duen Bloke Gorria formazio zikloa. Hitzaldi telematiko haren emisioa osorik duzue albiste honi atxikitako bideoan.\nFormazio zikloa konfinamenduan\n"Langileen borroka Euskal Herrian", desobedientzia zibila, gazte prekarietatea eta apustu etxeak hizpide izan dituen Bloke Gorria formazio saioa antolatu du konfinamendu asteotan Aztarrika Usurbilgo Gazte Asanbladak.\nAsteroko dinamikak hiru hitzordu izan ditu: astelehenetan, gaiari lotutako bideo laburra plazaratzea; asteazkenetan gaiaren inguruko testua argitaratzea; ostiraletan, gaiaren inguruko dokumentalaren proiekzioa.\nDrive ireki baten bitartez, formazio hauen inguruko informazioa eskaini dute lotura honetan: https://docs.google.com/document/d/17c6VIb2SPbY5TkZAU869BtyRkMXBG3iEk5bc3wUGCbA/edit?usp=drivesdk


Sinkuartel eta Bilboko Aste Nagusia\nAbuztuan Bilbon Aste Nagusia ospatzen da, aste oso bat non Bilboko Konpartsen konpartsak jai izugarri bat antolatzen dugun.\nJai hauen hoberena pluralak eta parte-hartzaileak direla, horregaitik edonork eman dezake bere ideiak eta ilusioa, horrela dibertsioa handiagotuz.\nJai esparrua Bilboko Areatzan kokatzen da, Alde Zaharraren ondoan, bertan konpartsa desberdinek gure txosnak muntatzen ditugu. Sinkuartelek, Triangune deritzon gune bat osatzen du beste mugimendu sozialen arloko bi konpartsekin batera, Bizizaleak (ekologistak) eta Mekauen (internazionalistak). Triangune honek eszenatoki bat du eta Aste Nagusi guztian zehar kontzertuak eta emanaldiak antolatzen dira.\nSinkuartel txosna oso ezaguna da, batetik bere kolore deigarri eta dekorazioagaitik, eta bestetik musika oso dantzagarria jartzen duelako. Musika honek emanaldiak eta transformismoa egiten laguntzen du (ez da zaila gutako nonor barra gainean dantzan ikustea), baita ere zuhaitzez zuhaitz egiten dugun tirolina showa ere. Trianguneko eszenatokian, playback lehiaketa dibertigarri bat antolatzen dugu, eta edonork parte hartu dezake.\nEta indarrik gabe geratzen hasten bazara, energiak berriz kargatu ahal dituzu gure ogitarteko ospetsuekin: Markaida on batekin edo Benavides exotiko batekin haren osagai bereziarekin, Aste Nagusiko ogitarte gustokoenetatik bat bihurtuz. Egia esanda gastronomia da Sinkuarteleko konpartsari izateko arrazoi nagusienetariko bat; hori dela eta festan antolatzen diren Lehiaketa Gastronomiko sari ez gutxi jaso ditugu.\nJarraian, Sinkuartelek Bilboko Aste Nagusian parte hartzen duenetik, urte ero hauek nolakoak izan diren ikus dezazuen aipamen labur bat egingo dugu.\n2010: Alístate a las fuerzas mamadas: Nik nahi dudana izango zara.\n201ean konpartsa guztiok egin genuen plantea asteazkenean, Udaletxeak konpartsei egindako erasoak salatzeko. Horregatik margotu genituen txosnak beltzez, eta bidenabar, gustuko izan genuen kolore hori! Sinkuarteleko txosnaren diseinu bitxia primerakoa zen: kuartel militar bat bihurtu genuen, dorreak eta guzti. “Sin” aurrizkia kendu genion gure izenari txosna “kuartel” bilakatzeko. Gure leloa: “Zuen buruengandik babesteko gaude gu hemen!”. Kuartelik parrandazaleena izan zen, dudarik gabe!\nHainbat konpartsek, gure atarteko, inbasio ezbiolento bat egin ziguten, uretatik, lurretik eta airetik, eta, harze geroztik, “Sin” hizkiak berreskuratu zituen gure konpartsak: Sinkuartel ginen berriro.\n2009: Industria militarraren aurka, kohete bat bota dezagun!\n7 metroko euskal misila, Euskopatriot bat, gure txosnaren kanpotik ikusten zen. Haren inguruan, hegazkin-gidariak, militarrak, KGBko agintariak, soldadu txetxenoak eta Indiako zapi asko. Batzuetan, gu geu nahasten gara gure poutpourriekin. Baina jaia eta salaketa elkartzeko kontuetan, ez dugu zalantzarik: Sinkuartel Konpartsa Antimilitarista industria militarraren aurka!\nNahiz eta ondo merezi izan dugun, oraindik ez dugu Trianguneko playbak-txapelketa inoiz irabazi. Iritsiko da eguna.\n2008: 69ko maiatza: MAKE LOVE, NOT WAR\nGure txosnaren diseinu berria guztiz egokia zen. Harmailak hor geratzen ziren baita iturria ere, nola ez! Bi zati nagusi zeuden: lehenengoan, sukaldea eta txokoa. Bestean, barra eta goiko solairua; goiko aldean kokatu ziren DJ-ak, musika jartzeko garaian panorama inork baino hobeto ikusi ahal izateko.\nMaitasun asko, lore asko, jipi piloa… eta konpartsen arteko inbasioak jai-ohitura dibertigarri eta adiskidetsu bilakatzen dira. Beste konpartsetako lagunekin jaia egitea da Sinkuarteleko konpartsari on baten ikur!\n“Super”.. bai, bagara; “heroiak”, berriz, oso gutxi batzuk agian. Koldarkeriagatik izango da! Baina adoretsuak izan ginen, benetan, likrazko body horiek janzteko, tente-tente potente!\nGure superbotereak erabiliz, tankearen kanoia tolestu genuen. Aldi berean, superbotereak nahiko lagungarriak gertatu ziren hainbeste denboraz dantzatzeko, hain lo gutxi eginda, gainera!\nSinkuarteleko transformismoak eta performance ospetsuek benetako arrakasta izan zuten barruan zein kanpoan: haizetik, lurretik baita itsas zailetan ere, gure ikuskizuna, nagusi!\nHain handia zen gure txosna, sinplifikatzea erabaki baikenuela, muntaia erraztearren.\n2006: 10 urte zirkua egiten\n2003: Ala!diNo: 1.001 gaupasak


Honakoa Gorka Quevedok ALDA aldizkariko 3. alerako idatzitako erreportajea da, hemen irakurgai (aldizkari osoa ikusteko, hemen).\nDenok behar dugu bizitoki bat, aterpean egoteko leku duin, egoki, seguru eta erosoa. Hala ere, Euskal Herrian herritarren kopuru handi batek arazo handiak ditu etxebizitza baterako sarbidea izateko.\nEtxebizitza egoki eta duina izatea Giza Eskubideen Adierazpen Unibertsalaren 25 artikuluko lehen atalean ageri da. Beraz, pertsona orok behar luke eskubide hori. Zoritxarrez, Euskal Herrian oso urruti gaude egoera horretatik. Estatistika ofizialei erreparatzen badiegu, Euskal Autonomia Erkidegoan 113.629 lagunek ezin dute independizatu baliabide ekonomiko falta dela-eta. Zenbateko hau % 13 igo da azken lau urteetan.\nEgoera honek pertsona guztiei eragitena die, baina gazteak dira ondorio lazgarrienak sufritzen dituztenak. Gaztediaren Euskal Behatokiaren arabera, Euskal Autonomia Erkidegoan 30 urte arteko gazteen % 61ak bere jatorrizko familiaren etxebizitza utzi nahi du baina ezin du. Nafarroan egoera antzekoa da; 30 urteko gazteen artean jatorrizko etxebizitzatik kanpo bizi direnen kopurua ez da %20ra heltzen.\nHainbat arrazoi daude hau guztia ulertu ahal izateko: alokairuaren eskaintza murritza, etxebizitzen prezio altuak –bai berriak zein bigarren eskukoak–, etxebizitza hutsak, politika publiko eskasak... Eta, honekin batera, milaka eta milaka pertsonek sufritzen dituzten lan baldintza prekarioak.\nHar dezagun Gipuzkoaren kasua, herrialde hau baita Euskal Herrian batez-beste etxebizitza garestienak dituen lurraldea. Euskal Estatistika Erakundearen datuek diotenez 2018 hasieran etxebizitza berriaren metro karratuaren prezioa 3.219,4 eurotakoa zen etxebizitza berrien kasuan, 2.750,7 eurotakoa erabilitako etxebizitzetan eta 1.794 euro babestutako etxebizitzetan eta etxebizitza sozialetan. 90 metro koadroko etxebizitza bat oinarri hartuta –Espainiako Sustapen Ministerioaren arabera Estatutan etxebizitzen batez-besteko tamaina 96,4 metro koadrokoa da–, hurrenez hurren 289.746, 247.500 eta 161.460 euro aterako lirateke\nAlokairua: prezioak gora etenik gabe\nAlokairuari dagokionez, egoera ere latza da. Batez besteko prezioa hilean 952,2 eurotakoa da EAEn eta 814 eurotakoa Nafarroan. Gipuzkoan zein Bizkaian bere maximo historikoetara gerturatzen ari dira. Donostian aspaldian gainditu da muga hau, eta, hilean, bataz beste, 1.057 euro ordaintzen da. Etxebizitza beharra duten pertsonen artetik, % 15ak bakarrik ahal dezake aurre egin alokairuak suposatzen duen ordainketari.\nDatu hauek agerian uzten dute arazoaren gordintasuna, dirutza horiek ordaintzea ezinezkoa baita lagun askorentzat. Har ditzagun berriz ere Gipuzkoako estatistika ofizialak. Lanean dauden 16 eta 29 urte bitarteko gazteen batez-besteko soldata 996 eurotakoa da. Hots, Donostiako gazte batek hilean jasotzen duten soldata guztia etxebizitza baten alokairura bideratuko balu ere ez litzaioke helduko.\nPolitika publiko falta\nEuskal Herriko Eskubide Sozialen Karta pobreziaren eta bazterketa sozialaren aurkako Legegintzako Herri Ekimena garatzen ari da. Bertan egoera hau iraultzeko hainbat neurri jasotzen dira. Izan ere, errealitate honi aurre egin beharrean, arlo honetan ere politika publikoak guztiz eskasak dira, betiere etxebizitzaren inguruko interes pribatuen eta negozioaren mesedetan.\nDauden laguntza eta prestazio urriek ez dute etxebizitza izateko eskubidea bermatzen. 2017an Jaurlaritzak 121,7 milioi euro bideratu zituen alor honetara, Barne Produktu Gordinaren % 0,16a. Erreferentzia bat hartzeko 2009an 217,4 milioi euro bideratu ziren, ia bikoitza. Nafarroan, 2017an aurrekontuetatik 41,6 euro bideratu ziren zoruaren eta etxebizitzaren kudeaketari, urtez urte murrizten ari den kopurua.\nPolitika publiko hauek ondorio larriak sortzen dituzte. Ainhoa Martinezek (nahiago du bere benetako izena ez ematea) lehen eskutik daki hori. Bilboko Arangoiti auzoan bizi da, Eusko Jaurlaritzaren Etxebide programaren baitan dagoen Bizigune proiektuko etxebizitza batean. “Biziguneko etxebizitza batean bizi ahal izateko urtean gehienez 21.100 eurotako diru-sarrerak izan behar dituzu. Zerrendan izena eman nuenetik deitu ninduten arte hiru urte igaro ziren, gutxi gora behera. Denbora asko da, baina badut lankide bat bost urte pasatxo egon zena”.\nAlokairu sozialeko hileko kuota 329 eurotakoa da batez beste; 2008. urtean 194 eurotakoa zen. Ainhoaren kasuan, hilean 284 euro ordaintzen ditu. “Bizigunek pisua 454,24 eurotan tasatu zuen; urtean ditudan diru-sarrerak 12.000 eurotakoak direnez alokairu honengatik ordaintzea egokitu zitzaidan zaidan kuota hilean 284 eurotan geratu zen. Honi etxe batek dituen gastuak batu behar zaizkio: ura, gasa, elektrizitatea... Etxeak ez zuen berogailurik, eta hasierako urteetan hotz handia pasa nuen. Azkenean, borroka asko egin ostean, iaz lortu nuen berogailua jartzea. Gainera, bizitzen hasi eta denbora batetara galdara izorratu zen, eta nire gain hartu behar izan nuen berri bat erostea. Edo, berriki, hozkailua apurtu da eta berria erosi behar izan dut. Etxetik noanean zer egingo dut galdara eta hozkailu berriekin, nirekin eraman?”.\nBizigune proiektuan izan diren lege aldaketak kritikatzen ditu Ainhoa Martinezek, ziurgabetasun handia sortzen duelako. “Lehen bost urteko kontratua sinatzen zen, urtero berritu beharrekoa. Hau da, urtero –nire kasuan beti abuztuan– karta bat bidaltzen zidaten, esanez data zehatz bat baino lehen –normalean astebete inguru– kontratua berritzeko paper guztiak aurkeztu behar nituela eguneratuak: T-10a, errolda, diru-laguntzarik kobratzen ez dudala frogatzen duen agiria... Orain, berriz, kontratua hiru urtetarako da. Hiru urte horietan ordaindu beharreko kuota kalkulatzen dizute, pisuaren tasazioaren eta zure diru-sarreren arabera, eta denbora guztian kuota mantentzen da. Nire kasuan hau albiste ona da, estatu mailako hitzarmen bat dudanez soldata igoerarik ez dudalako izaten”, dio ironiaz.\nEta hiru urte horiek pasatzen direnean? “Kalera”, dio Ainhoak. “Nire kasuan teorian 2019ko abendua baino lehen utzi behar dut pisua. Beraz, data horretan kalean izango naiz. Kontratua noiz amaitzen zen gogorarazteko deitu nindutenean orain alokairu sozialeko pisu gehiago ez daudela esan zidaten. Zerrendatik deitu bitartean, eta hori ez dakizu noiz izango den, zein alternatiba nituen galdetu nienean esan zidaten merkatu librera jo beharko nuela, eta orain ordaintzen dudanarekin aldea eurek ordainduko zidatela. ‘Eta noiz ordainduko zenukete diferentzia hori?’, galdetu nienean ez zidaten erantzun argirik eman. Agian hilero, edo hiru hiletik behin, edo auskalo...”\n“Nik estatu-mailako hitzarmen prekarioa dut. Nire soldatarekin bakarrik ezin dut merkatu libreko alokairu batean sartu. Diferentzia hori ez badidate hilero ordaintzen, eta ez didate ematen inolako bermerik, nola egingo dut alokairua ordaintzeko? Merkatu libreaz gain zein alternatiba eskaintzen dizute? Ezer ere ez”.


BIKAIN Eukara Kalitate Ziurtagiria jaso du Biele Group-ek - BIELE GROUP\n> BERRIAK > BIKAIN Eukara Kalitate Ziurtagiria jaso du Biele Group-ek\nElkarlan akordioa luzatu du Biele Group-ekTecnun Universidad de Navarra-rekinXabier Aldazanalen erretiroa – 46 urte Bielen\nAurtengo 2021eko edizioan, Biele Group-ek BIKAIN Eukara Kalitate Ziurtagiria jaso du Iñigo Urkullu Lehendakaria eta Bingen Zupiria Kultura eta Hizkuntza Politikako sailburuaren eskutik.\nSari honek, Bielek esparru sozioekonomikoan euskararen presentziaren, erabileraren eta hizkuntza kudeaketaren normalizazioagatik egindako lana aitortzen du. Urte askotan egindako lanaren errekonozimendu honek, ez du Bieleren Euskararekiko lana hemen amaituarazten ordea. Bai eguneroko kudeaketan, lanetan, dokumentazioan eta lankideen arteko komunikazioan, hobetzeko grinarekin jarraituko du Bielek, Euskararen lan munduko normalizazioa are gehiago sustraitzeko.\nBieleko zuzendari nagusia den Txomin Andonegik jaso zuen saria.\nEuskararen laneko erabilera eta normalizazio honetan, ezinbestekoa izan da bai Biele Group-eko langile guztiez inplikazioa eta gogoa, baita enpresa mailan Hizkuntza Politika bat ezartzea. Beraz, mila esker Bieleko langile guztiei Euskararen erabileraren alde egiten duzuen lanagatik, eta segi horrela!


2 437 konektatuta, astea: 3\nUdan egingo dugun lehenengo gauza duela aste batzuk iragarri genuen Munduko Kopako sistema berria sortzea izango da. Honez gain, Hattrick-eko webgunea zabalagoa egiteko asmoa dugu, eta hori dela eta orrialde...\n2021eko Urtarrilean, Selekzioen arteko txapelketaren formatu berri bat hasiko dugu Hattrick-en. Sistema berria malguagoa izango da eta Hattrick-eko liga guztiek izango dute parte hartzeko aukera. Kontinenteetako Txapelketak ere gehituko ditugu,...\nDenboraldi berriak hasiera itzela izan du Etiopia eta Congoko ligen etorrerarekin. Multzoetako Guduen txapelketak ere harrera ona izan du zaleen artean. Asko zoriontzen gaitu 75000 taldek izena eman dutela esateak....\nGaur berrikuntza berri bat atera dugu partidarent txostenaren orrialdean, eta baita partidak zuzenean ikusteko orrialdean ere. Errendimendu hobea izango du, informazio gehiago edukiko duzu eskura, eta diseinu aldetik ere berrikuntzak...


Urteko txostena eta informazio ekonomikoa - Cebek\nHurrengo agiriak CEBEKek azken urtean egindako jarduketen balantzea dira.\nEstatutuen araberako betebehar hutsa ez ezik, guretzat aukera paregabea ere bada bertako organoen, sailen, proiektuen, elkarte kideen ekintzen… egoerari buruzko azterketa laburra argitaratzeko. Gure konfederazioan, printzipio gidaria izan da eta aurrerantzean ere izango da gure kontuak zein jarduketak gardenak izatea eta organo eskudunei behar besteko informazioa igortzea.\nHurrengo zenbakiak zenbatespen onenetan daude oinarrituta, erakundeak agiri hauek prestatzeko eta gobernu-organoei aurkezteko orduan eskuragarri zeukan informazioa kontuan hartuta.\n2017eko ekitaldiko kontuak Kontabilitate Plan Nagusiaren arabera prestatu dira. Plan hori azaroaren 16ko 1514/2007 Errege Dekretuaren bidez onartu da, eta irailaren 17ko 1159/2010 Errege Dekretuan bertan azaltzen da. Azken dekretu horren arabera, gainera, Irabazi Asmorik Gabeko Erakundeei Sendotutako Urteko Kontuak Zehazteko Arauak onartzen dira, urriaren 24ko 1491/2011 Errege Dekretuan onartutakoa kontuan hartuta.\nBatzar Nagusiak maiatzaren 16ean onartutako urteko kontuetan, kanpoko auditoria egin da.\n2017eko Ekitaldiko Txostena\nAuditoriako Txostena eta 2017eko Urteko Kontuak\n2018ko Ekitaldiko Aurrekontua\nAdministrazio publikoekin egindako hitzarmenak eta kontratuak\nGoi-karguen ordainsariak: CEBEKeko gobernu-organoetako bat ere ez da ordainpekoa.


Begizulo Challenge!!! | Teknopataren txokoa\n2017(e)ko martxoak 12 Blogosfera Iruzkinik ez\nBueno, euskal youtuberrak behar ditugula zioen (edo esan nahi zuen behintzat) aurrekoan Aingeru Epaltzak Euskalerria Irratian, nahiz eta esan-esan beste gauza bat esan zuen!\nAzken asteotan, batzuk ibili dira bada, euskal youtuber galdu horien bila, eta aletxo batzuk aurkitu ere bai. Euskal youtuber batzuk badira (edo bagara, ez dakit), bai, baina ‘benetakoak’ izateko, hainbat elementu falta zaizkigu.\nHaietako bat challenge delakoak dira. Youtuberrek sarritan elkarri jartzen dizkieten erronkak normalean komunitatearekiko oso ‘auto-erreferentzialak’, eta komunitate hori elikatu edo kohesionatzeko balio dutenak.\nAsteon nire Youtube kanalean 50 harpidedun izatera iritsi naizenez (yuhu!), erronka auto-erreferentziala sortu dut, ea beste euskal youtuberrek ideia hartu eta errepikatzen duten. Duela aste batzuk oso potente hasi zitzaigun Aiorari omenalditxo (bufoa) eginez, BEGIZULO CHALLENGE delakoa sortu dut. Zuk ere egin dezakezu, Youtube kanala baldin badaukazu behintzat:\nPintatu begizulo handi batzuk\nPentsatu ideia semiparanoiko bat (honen estilokoa)\nEta hale, egin bideo bat ideia hori azalduz!\nTira, hemen nire aletxoa. (Ene, bihar lanera joan behar dudala pentsatzea ere!)\nBlogariak Amaraunean, 2009/01/11\nGaurkoan Benito Fiz, Josi Sierra eta hirurori tokatu …\nTartean behin ezusteko atseginak aurkitzen dira Youtube eta …\nUnsobring bat nahi deutsut egin…\nUnsobring bat egin nahi nuen, baina Zurrek etxeko …


Senior mailako hiru partidu hartuko ditu Astelenak gaur arratsaldean - etakitto.eus\nSenior mailako hiru partidu hartuko ditu Astelenak gaur arratsaldean\nAfizionatuen mailako bost partidu hartuko ditu gaurkoan Katedralak, Eibarko Klub Deportiboko pilotarien parte-hartzearekin. Arratsaldeko 18:00etan hasiko den jaialdiko neurketa guztiak Gipuzkoako eskuz banakako lau eta erdiaren barruko txapelketakoak izango dira. Hasteko, kadete mailan Manex Gisasola eibartarrak Unanue zestoarra izango du aurkari. Jarraian, jubenil mailako norgehiagokan, Haitzart Iraolagoitiak Arabaolaza hernaniarrari egingo dio aurre. Eta, behin seniorretara pasatuta, Mikel Azkargortak, Ander Agirresarobek eta Felix Condek orden horretan jokatuko dituzte euren partiduak, Bergarako, Zestoako eta Azkoitiko aurkarien kontra, hurrenez hurren.\nAurreko asteburuan, bestalde, Pilota Eskolako Errendimendu mailako Aratz Amillategik eta Liher Gilek osatutako bikoteak alebin mailako Gipuzkoako txapelketaren finala jokatzeko txartela eskuratu zuen. Final hori Donostiako Egiako frontoian jokatuko dute bihar arratsaldez, 16:00etatik aurrera, Alde Zaharreko bikotearen aurka.\n« Aitor Echebarria, musikaria: “Guretzat ametsa da Eibarren kontzertua eskaintzea” 110 milioi urteko bidaia domekan Geolodiarekin »


Gobernuak onetsi egin du 2017-2021 Gizarteratzeko IV. Euskal Plana – OVES-GEEB\n28 otsaila, 2018 | Kategoriarik gabe\nUneko orria Gobernuak onetsi egin du 2017-2021 Gizarteratzeko ...\nEuskal Gobernu Kontseiluak 2017-2021 Gizarteratzeko IV. Euskal Plana onetsi zuen asteartean. Honen bitartez, euskal erakundeek oinarrizko tresna dute gizarteratzearen inguruko euskal politikak antolatzeko eta egituratzeko. Beatriz Artolazabal Enplegu eta Gizarte Politikako sailburuak azaldu zuenez, Plana sailen artekoa da, eta ulertzen da gizarte-kohesioaren eta desberdintasunaren aurkako borrokaren helburua Eusko Jaurlaritzako sail guztien eskumena dela. Hori dela eta, jarduketak jasotzen ditu hainbat eremutan, besteak beste, hezkuntza, enplegua, osasuna, gizarte-zerbitzuak, lana eta etxebizitza. Bilera horretan bertan, euskal exekutiboak gizarte-neurri sorta bat onartu du, 70 milioi euro baino gehiagokoa.\nGizarteratzeko IV. Planak sei jarduketa-printzipio ditu, Euskadi lurralde inklusibo gisa sustatzeko: aktibazio inklusiboa; bizi-kalitatea, pertsonalizazioa eta autonomia; eskubideen ikuspegia; arreta komunitarioa; zerbitzuen eta prestazioen konbinazio egokia; eta herritarren, eraginpean dauden pertsonen eta hirugarren sektoreko erakundeen parte-hartzea”.\nDokumentuak Gizarteratzeko Kontseiluaren oniritzia du. Bertan, Eusko Jaurlaritzako, foru-aldundietako eta udaletako ordezkariak daude, bai eta erakunde sindikalenak, enpresa-erakundeenak, erabiltzaileenak, gizarteratzearen inguruan esku hartzen duten gizarte-ekintzako hirugarren sektorearenak eta gizarteratzearen eremuan lan egiten duten profesionalenak ere.\nBilera horretan bertan, euskal exekutiboak gizarte-neurri sorta bat onartu zuen, 70 milioi euro baino gehiagokoa: 33,7 miloi euro desgaitasunen bat duten pertsonak enplegu-zentro berezietan laneratzeko, 19,5 milioi euro legegintzaldian zehar telelaguntzako zerbitzua emateko kontratatzera, 10,22 miloi euro laneratzeko enpresetan enplegua sortzeko eta hor eusteko, 4,70 miloi euro gizartean esku hartzeko eremuan hirugarren sektoreko jarduerak sustatzera, 1,7 miloi euro familiako eta laneko bizitza uztartzen dituzten enpresetara, eta 500.00 euro Gizarte Segurantzaren kuotak ordaintzeko diru-laguntzetara, langabezia-prestazioa ordainketa bakarrean jasotzen dutenentzat.\n« Bruselak Nafarroako gizarte ekonomiaren eredua nabarmendu du Europako eskualdeetako industria garapena bultzatzeko\nGipuzkoako enpresetan pertsonen partaidetza aztertzeko tresna: demokrazia ekonomikorantz aitzina joateko lanabesa »


Adi Argentinako edo Euskal Herriko chefak! Errentagai dago Buenos Airesko Laurak Bat Euskal Etxeko jatetxea\nLaurak Bat-ek alokairuan jarri du bere jatetxea\nBuenos Aires, Argentina. Laurak Bat Euskal Etxearen behe solairuan dagoen jatetxea errentan atera da aste honetan. Dituen instalazioak --taberna, jantokia eta sukaldea-- "egoera ezin hobean" eta berehala sartu eta abiatzeko moduan daudela adierazi du elkarteko Zuzendaritza Batzordeak eta, beraz, proposamenen zain geratzen direla, proiektu gastronomiko berri batekin ahalik eta lasterren hasi ahal izateko.\nEEko lehendakari Arantxa Anituak EuskalKultura.eus-i jakinarazi dionez, “Jakin badakigu une zaila dela hau eta datorrena agian zailagoa… baina gure jatetxeak abantaila batzuk baditu; duela gutxi berritu dugu aretoa, altzariak gureak dira eta bertan geratuko dira eta sukaldea baldintza onenetan dago. Alegia, alokatu nahi duenak oso inbertsio txikia egin beharko luke, beti ere egitekotan”.\nLaurak Bat prest dago jatetxea berriro irekitzeko proposamenak jasotzeko, beti ere erakundearen helburuekin –euskal kulturari eustea– bat etorri eta errespetatzen dituzten proiektuak. Modalitateari dagokionez, alokairua izango da. Proposamenak secretaria@laurakbat.com.ar helbidera bidali behar dira.\n“Enpresari argentinarrak, baina baita ere, zergatik ez, Euskadiko enpresariak gonbidatu nahi ditugu beren proposamenak bidaltzera. Uste dugu aukera ona izan daitekeela Euskadiko chef eta enpresarientzat ere –oraintxe gainera ganbioa onura handikoa zaie kanpotik etortzen direnei– sukaldaritza eskola bat irekitzeko edo Buenos Aireseko zirkuito gastronomikoan izen bat egiteko”, gonbidatzen du Anituak.\nGogora dezagun 2018 urtetik oraingo maiatzera arte, Shanti Aboitizen ‘Amalur’ Jatetxea egon dela Laurak Baten, baina Koronabirusak eraginiko krisi egoera ekonomikoagatik, ateak itxi behar izan dituela.


Francesco Saverio Nitti - Wikipedia, entziklopedia askea.\n1948ko apirilaren 24a - 1953ko otsailaren 20a\n← Luigi Rossi - Meuccio Ruini →\n1919ko ekainaren 28a - 1919ko azaroaren 26a\n← Tommaso Tittoni - Vittorio Scialoja →\n1919ko ekainaren 23a - 1920ko ekainaren 15a\n← Vittorio Emanuele Orlando - Giovanni Giolitti →\n← Gaspare Colosimo - Giovanni Giolitti →\n1917ko urriaren 29a - 1919ko urtarrilaren 18a\n← Paolo Carcano - Bonaldo Stringher →\n← Giovanni Raineri - Giannetto Cavasola →\n1904ko azaroaren 30a - 1924ko urtarrilaren 25a\nMelfi, 1868ko uztailaren 19a\nItaliako Erresuma (1868ko uztailaren 19a - 1946ko ekainaren 18a)\nItalia (1946ko ekainaren 18a - 1953ko otsailaren 20a)\nErroma, 1953ko otsailaren 20a (84 urte)\nFederico Nitti (en)\nLuigia Nitti-Dolci (en)\npolitikaria, katedraduna, kazetaria eta ekonomialaria\nItalian Radical Party (en)\nFrancesco Saverio Nitti (Melfi, 1868ko uztailaren 19a - Erroma, 1953ko otsailaren 20a) italiar ekonomialari eta politikaria izan zen. Italiako lehen ministroa izan zen 1919tik 1920ra.\nZuzenbide ikasketak egin zituen Napolin eta kazetari lanetan aritu zen. Gazzetta Piemontese egunkariko berriemailea eta Corriere di Napoliko editoreetako bat izan zen. 1891n Il socialismo cattolico idatzi zuen eta 1893an Napoliko Unibertsitateko finantza irakaslea izan zen.\nAlderdi Erradikaleko kidea, 1904an diputatu hautatu zuten. 1911tik 1914ra Nekazaritza, Industria eta Merkataritza ministroa izan zen Giovanni Giolittiren gobernuan eta 1917tik 1919ra finantza ministro Vittorio Emanuele Orlandoren gobernuan.\n1919ko ekainaren 23an Lehen Ministro eta Barne ministro bihurtu zen, eta urtebete geroago Kolonietako ministro. Versaillesko Itunak nahigabea eta Gabriele d'Annunzioren asaldura Fiumen eragin zioten. 1920ko ekainean dimititu zuen.\nFaxismoaren botere aurre egin eta Mussoliniri aurre egin zion. Liburu batean faxismoa komunismoarekin alderatu zuen.\n1924an emigratzea erabaki zuen eta bere herrialdera itzuli zen Bigarren Mundu Gerraren ondoren. Alderdi Liberalaren zerrendetan senatari aukeratu zuten, eta gero Ezker Independentearen zerrendetan. Antiklerikala izan zen eta Demokrazia kristaua, NATO eta diktadura faxista eta komunisten aurka agertu zen.\nEroi e briganti (1899) - ISBN 8881674696, 9788881674695)\nPrincipi di scienza delle finanzie (1903, 1904; 5th ed., 1922). Frantsesezko itzulpena: Principes de science des finances, (1904)\nOnline egindako beste obra batzuk hemen (archive.org)\nMultimedia: Francesco Saverio Nitti\nBNF: 12024977w (data)\nOpen Library: OL54415A\nGutenberg proiektua: 3304\nOrriaren azken aldaketa: 3 iraila 2021, 16:13.


Placido Domingo salatu dute, sexu jazarpena egotzita | Bizigiro | Berria\nPlacido Domingo salatu dute, sexu jazarpena egotzita\nPlacido Domingo tenorra, artxiboko irudi batean. CHRISTIAN BRUNA / EFE\nSEXU ERASOAK. Zortzi abeslarik eta dantzari batek Placido Domingo tenorra salatu dute, sexu jazarpena egotzita. Harekin sexu harremanak izateko presioa egiten zien euren ibilbideko lehen urteetan, Associated Press AEBetako berri agentziari azaldu diotenez. Trukean lana eskaintzen ziela adierazi dute, eta, harremanak izan ezean, lanik gabe utziko zituela egiten ziela mehatxu. Salaketa ipini duten bederatzi andreetatik, Patricia Wulf mezzosopranoak eman du argitara bere izena; gainerakoek anonimotasunean gorde nahi izan dute, haien karrerek jasan ditzaketen kalteak direla eta. «Diodana egia dela berretsiko duen lekuko bat daukat», jakinarazi du Wulfek. Salaketak «oso kezkagarriak» eta «zehazgabeak» direla esan zuen atzo Domingok, eta duela «gutxienez 30 urteko» kontuak direla.\nSalzburgoko (Austria) musika jaialdiko buru Helga Rabl-Stadlerrek babesa agertu zion Domingori; errugabetasun presuntzioari eutsi, eta berretsi zuen tenorra jaialdian izango dela hilaren 25ean eta 31n, aurreikusi bezala. Filadelfiako Orkestrak, berriz, bertan behera utzi du Domingori haren egoitzan irailaren 18an abesteko egina zion gonbita. Los Angelesko Operak —Domingo da zuzendaria— ikerketa propioa egingo duela iragarri zuen salaketak publiko egin berritan.


abendua 31, 2015\nMaleta zaharratik 2016 Zoriontsua opa dizuet! 2015 urte buekaera primerakoa izatea eta 2016 ahaztezina izatea espero dut!\nGaur Maleta zaharra ireki eta... Olentzero blogeko jarraitzaileaz oroitu da eta oparitxo bat utzi du. Garai hauetan oso ongi datorren oparitxo bat, gainera...\nHainbat tradizioekin gertatzen den moduan eliza katolikoak neguko solstizioko festa zahar eta paganak bere gain hartu eta aldatu zituen. Garai honetan herriek neguaren hasiera ospatzen zuten, garai hotza, iluna eta zaila. Lurrak ez zuen elikagairik emango eta gosea gero eta handiagoa izango zen... Beraz, herriek egun hau eguzkiaren omenez ospatzen zuten. Kristautasunak horietako festa asko hartu eta bere gain hartu zituen esanez Jesus garai honetan jaio zela. Festa zahar hauek bere gain hartu eta aldatu zituen elizak haren mezua zabaltzeko nahian.\nOlentzero Euskal Herriko pertsonai mitologiko bat da, Nafarroako iparraldetik dator, eta Gabonetan opariak ekartzen ditu. Azken urte hauetan Mari Domingik garrantzia hartu du ere. Urtean zehar mendietan bizi da ikatza egiten. Olentzerok neguko solstizioa omentzen du. Horregatik haren i…\nMaleta zaharra blogetik Gabon zoriontsuak opa dizkizuet!\nElurraren maitagarrien herria, Vielha\nPirinioetako bihotzean mendien artean izkutatuta Pirinioetako esentzia gordetzen duen herri bat dago. Bertatik pasatu ginen lehenengo aldian maitemindu nintzen herri honetaz. Negu eta Eguberrien zaporea duen herria, nahiz eta udan bisitatu. Harri eta egurrezko etxe txikiak elurra protagonista den ipuinetara eramaten zaitu. Edozein unetan maitagarriak, ibaietako ninfak eta iratxoak atera behar dira ongietorria emateko. Besoak irekita hartzen zaituen herri epel bat da. Vielha e Mijaran Val d' Araneko hiribua ere bada.\nVielha zazpi herriko udalerri bat da: Arros y Vila, Betlan, Escuñau, Betren, Gausach, Vielha eta Vilach. Udalerria 1970ko hamarkadan sortu zen eta Vielha Mijaran (aranesen) edo Viella i Mitjaran (katalanez) hiribura da. Viella edo Vielha bezala ezagutzen da. Vielhako udalerriak 5.474 biztanle ditu eta horietako 3.502 hiriburuan bizi dira. Vielha Val d' Araneko hiribura ere bada. Aran harana 33 udalerriz osatuta dago\nabendua 07, 2015\nArrano batek guztia ikusi zuen Gerionen erasoa ikusi zuen eta Herculesi esan zion. Hercules Pyrene erreskatatzera joan zen baina hiltzeko zorian zegoen. Eta Pyrene Herculesen besoetan hil zen.Minak jota Herculesek Pyrene ederra lurperatu zuen eta gorpuaren gainean harriak jarri zituen. Heroiak pasio handiz lan egin zuen eta horrela lortu zuen harrizko mendi handiak sortzea. Pyrene bezalako politak ziren mendiak.\nKondairak dio Pyrenneren heriotzaren minaren ondorioz sortu zituela Herculesek Pirinioak haren maitalearen edertasunari men eginez. Tubal, Olinpoko jainkoaren alaba gogoratzeko leku izugarria.\nMendi hauetatik ibiltzen naturarekin harreman zuzenean zaude eta aire freskoa arnasten duzu. Gizakiaren eskua ia ez da nabaritzen leku honetan, eski estazioak izan ezik. Arkaitzezko gailurren artean dauden txokoak, haranak babesten dituzten horma handiak, Paradisuaren antza dituzten lekuak, animaliak libreki jaten duten leku harrigarriak. Mendi hauen orografiak, gainera, herritxoak garai…\nBaskoien hiriburua, Iruñea, suntsitu ondoren Carlomagno bere 5000 zaldunekin, 10000 peoiekin eta erretaguardia etxera itzultzen ziren, Frantziara. Pirinioetako paso naturalatik pasatzea erabaki zuten, Orregatik, Ibañetako portua pasata. Bertan, ezkutatuta, Baskoiak zeuden. Carlomagnoren zaldun hoberenarekin akabatu zuten, Roldan. Bataila hau eta frantziar 'heroiaren' heriotzak kondaira sortu zuten, eta harekin Chanson de Roldan. Erdi Aroko eresia da eta Carlomagnoren ejerzitoaren nondik norakoak eta Orreagako bataila kontatzen da.\nOrreaga Pirinioetako igarobide naturala da. Horregatik Europatik iberiar penintsulara sartzen zirenentzako komunikabide garrantzitsua zen. Xakobeo ibilbidearen europako atea bihurtu zen ere. Europatik zetozen peregrinoak Orreagan atseden hartu zezaketen meni igoera gogorraren ondoren.\nItsasoaren mailatik 960 metroetara Orreaga dago. Pirinioetako larre laua bat da. 33 biztanlez osatutako herrixka txiki bat da. Bertan peregrinoentzako…\nEntzia mendiaren gorenean\nIruñeatik Gasteizerako bidean arkaitz zorrotz baten gailurrak deigarriak dira. Urbasa mendilerroaren berdea pasa berri dugu eta goren hauen biluziek atentzioa ematen dute. Entzia mendizerra da. Arabako lautadara ematen dute bat-bateko erorialdia eta Zadorra ibaiaren jaiotze lekua da. Udazkena menditik paseatzeko garai hoberenetarikoa da.\nEntzia mendizerra Arabako ipar-mendebaldean dago, Nafarroako mugan. Urbasa parke naturalaren jarraipena izatearen ohorea du eta biek batera Euskal Herriko leku politenetarikoa osatzen dute. 4.900 hektarea baino gehiagoz osatuta dago baso, larre eta zuhaixkez banatuta. Gailur altuenek mil metroak pasatzen dute -Baio 1197; Arrigorista 1143 eta Legumbe 1127-.\nIbilbideen helmuga: Santiago\nFinisterreko, mundu amaierako, baso sakratu batean Santiago Zaharrena, hamabi apostoluetako baten gorpua lurperatu zuten haren diszipuluak. IX. mendean, kristautasuna musulmandarren kontra borrokatzen ari zirenean, mirari bat balitz bezala apostoluaren hezurrak aurkitu zituzten. Haren omenez santuario bat eraiki zen eta Europa osotik iritsitako pertsonak erlikiak ikusteko peregrinatzen zuten eta horrela fedearekin musulmandarren kontra borrokatu. Done Jakue bidea gero eta ezagunagoa egin zen eta ibiltariak haien jatorriko lekuaren mugimendu artistikoak uzten zituzten. Horrela, denboraren poderioz, arte erromanikoaren bidea eraiki zen eta bidearen amaieran obra izugarriena dago: Santiagoko Katedrala.\nSantiagoko Katedrala arte erromanikoaren erakusle nagusiena da. Santiagoren erlikiak gordetzeko Erdi Aroan eraikitako santuarioa 1705ean gaur egun ezagutzen dugun Katedralean bihurtu zuten. Beraz, erromanikoko estruktura mantetnzen da baina gotikoko, errenazimentuko eta barroko…\nHiru gezurren herria: Santillana de Mar\nSantillana de Mar historia handiko herri bat da. Multzo Historiko-Artistikoa izendatu zuten 1883an. Historiaren esentzia gordetzea jakin izan du Cantabriako herri turistikoenetarikoa izan arren. 2013an estatuko herri politenetarikoa izendatu zuten, eta ez da gutxirako. Zonalde honetan gizakiak modu artistikoan adierazten hasi ziren. Arte kuaternario edo arte paleolitikoaren Capilla Sixtina bertan dago: Altamira.\nHiru gezurren herria dela esaten da haren izenak esaten duenaren kontra gazteleraz Santillana de Mar ez da Santa, hau da, ez da Saindua, ez da llana, hau da, ez da laua eta ez du itsasorik edo "mar" gazteleraz. Dena dela gezur hauek ez dira guztiz egizkoak, izan ere, herriaren izena duela zenbait mende bertan egondako Santa Iuliana monastegitik dator. Itsasoarena ere ez da oso gezurra, izan ere, herrian bertan itsasorik ez badago ere, herriaren lursailetan itsasora joan daiteke. Laua ez dela egia da, bai. Kaleen aldapatxoak argi uzten dute ez dela batere laua.\nGauza txikien plazerra\nabuztua 30, 2015\nEgun oro egun handi bat izan daiteke. Edozein egunetan gure bizitza aldatzen duen gertakizun bat gerta liteke. Horregatik bizitzak ematen dituen plazer txikiez disfrutatu behar da. Egunean zehar konturatzen ez garen gauza horiek, baina pentsatzen duzunean oroitzen dituzunak.\nEzagutu berri duzun kafetegi batea kafe bat hartu, eta bitartean egunkaria begiratzen egotea, liburu bat irakurtzea, menditik paseatzen duzun bitartean musika entzutea, inoiz ikusitako olatu handienak saltatu, eztabaida interesgarri bat inporta zaizun pertsonekin... ongi sentiarazten diguten gertaera txikiak.\nMadrid, hamaika aurpegien hiria\nEsaera batek dio "Madriletik zerura". Ez dut Madril hainbeste ezagutzen hori horrela dela baieztatzeko baina ikusi dudanarekin kaleetan barneratzeko gogoekin gelditu naiz. Espainiako hiriburua denez Madril askotan ikusi dugu telebista, zinema, aldizkari, etabarretan. Eta, egia esan, hori da Madriletik harrapatzen nauena, telebistan ikusi ditudan gauza horiek ikusi nahi ditut. Baina ez naiz Madrilen zale amorratua, Barcelonarekin gertatzen zaidan bezala; baina, klaro, nire ustez Barcelona Hiria da. Dena dela, Madrilera itzuli behar naiz.\nMadril Iberiar Penintsularen erdialdean dago, gutxi gora behera, hortaz, XVI mendean Austria etxeko monarkek erabaki zuten hiriburua izango zela. Felipe II.ak Gorte Madrilera eraman zuen. Ondorioz, Madril Hiri Txit eta Gortea bihurtu zen. Dena dela, II Espainiako Errepublikan constituzioan ofizializatu zuten Madril estatu espainioleko hiriburua bezala.\nAustriek jarri zuten gortea Madrilen, eta, haien ondorioz, beraz, Madril handitu…\nabuztua 08, 2015\nMunduko hiririk politenetarikoa.\nBisitatu ditugun lekuen gida txiki bat -lekuari buruz gehiago jakiteko argazkien gainean dauden tituluetan klikatu. Hauek leku honi buruzko sarrerara eramango zaitu-.\nCamp Nou, Palau Blaugrana eta Estadi Montjuïc


Hamaika musika taldek babesa eman diote Amnistiaren Aldeko Mugimenduari — Gaztezulo\nHamaika musika taldek babesa eman diote Amnistiaren Aldeko Mugimenduari\nHamaika musika taldek babesa eman diote Amnistiaren Aldeko Mugimenduari https://www.gaztezulo.eus/albisteak/hamaika-musika-taldek-babesa-eman-diote-amnistiaren-aldeko-mugimenduari https://www.gaztezulo.eus/albisteak/hamaika-musika-taldek-babesa-eman-diote-amnistiaren-aldeko-mugimenduari/@@download/image/20085167837Musikoen_agerraldia..jpg\nEhundik gora taldek eta musikarik manifestua sinatu dute Amnistiaren Aldeko Mugimenduari babesa emanez. Sinatzaileen artean dira Ken Zazpi, Fermin Muguruza, Evaristo, Gose, Kuraia, Joseba Tapia, Etxe eta Deabruak Teilatuetan. Musikariek euren elkartasuna adierazi diete egunotan Madrilen epaituak izaten ari diren Amnistiaren Aldeko Mugimenduko 27 kideei.\nEuskal musikariok betidanik bizi eta ezagutu izan dugu gure herriak pairatzen duen gatazka larria. Tortura, indar polizial ezberdinen errepresio latza, preso politikoei ezarritako kartzela politika neurrigabeak gure abestietako hitzen ardatz izan dira. Estatuak Euskal Herriari ezarri dion salbuespen egoeraren salaketari doinua jarri diogu. Zenbat aldiz jo izan dugu adierazpen askatasunaren alde? elkartzeko eta manifestatzeko eskubidearen alde? Errepresaliatuen duintasuna gure interpretazioetan indarra eta amorrua pizten dizkigun suziria izan da. Gure senideak, gure lagunak eta auzokideak direlako, eta askotan\nguk geuk ere, gure larruan, munstroaren atzaparkada latzak pairatu izan ditugulako.\nEzin gara isilik geratu amnistiaren aldeko mugimenduaren kontrako epaiketaren aurrean, bereziki bertan auziperatutako 27 euskaldunen epaiketaren aurrean. Ez dugu onartzen errepresioaren salaketa egite hutsa kondenatzea, elkartasunaren antolakuntza auzitan jartzea edota estatuaren biolentzia sufritzen duten pertsonekiko maitasun eta laguntasun eskaintza hauek epaitzea. Ez zaigu buruan sartzen Amnistiaren aldeko mugimenduak eskaintzen digun lan esparrua kriminalizatzea. Askatasun esparru hori guk geuk ere gure zainetan daramagulako.\nGuzti honengatik gure hitzak errezitatuz, abestuz eta gure instrumentuak topera distortsionatuz, gure ahotsa entzunarazi nahi diegu, hurrengoa esateko:\n-Euskal errepresaliatu politikoekiko laguntza eta elkartasuna behar-beharrezkoak dira.\n-Euskaldunok libreki adierazteagatik sufritzen dugun sorgin-ehiza eta jazarpen honen kontrako jarrera tinkoa azaltzen dugu, bozgorailutik garrasika eta burua tente dugularik.\n-Estatuak ezarri digun salbuespen egoera honi aurre egingo diogu; horma topea jarriko diegu errepresioaren akorde monotonoak inposatuz, gure ahots disidentea isildu nahi dutenei.\n-Zinez esaten dugu espainiar sistema judizialak ez duela zilegitasunik gure ideia, pentsaera eta hitzak epaitzeko; are gutxiago kondenatzeko.\n-Gaur beraiek isilarazten saiatuko dira, bihar gu izan gaitezke eta etzidamu zu zeu\n. eta orduan ez da egongo inor ahotsa altxatuko duenik. Orduan, errepresioaren isiltasun beldurgarria edonon inposatuko da. Baina ez diegu utziko, ez dizkiegu gauzak erraz jarriko eta oihukatuko diegu: Euskal Herriak ASKATASUNA behar du.


British Council - IELTS Saria | British Council\nIELTS Sariak 10.000 € arte eskaintzen dizkizu ikasketetarako eta / edo ostatu gastuetarako (ikusi baldintzak)\nIaz gure British Council IELTS beka sariaren 7. urteurrena ospatu genuen. Programa hau babesten dugun aberasgarrienetakoa da. 7 urte hauetan zehar, irabazleei esker esperientzia eta emozio berriak bizi izan ditugu eta oso harro gaude lortzen ari direnarekin. Gure YouTube kanalean istorio gehiago ikus ditzakezu.\nBritish Council Espainiako IELTS saria diseinatu da bere karrera profesionala garatzen jarraitzeko motibazio handia duen eta bere ikasketekin gizarteari ekarpenak egiteko ahalmena duela frogatu dezakeen pertsona dinamiko, sozial eta berritzaile bat laguntzeko. Beste zenbait sari ez bezala, sari hau ez da espediente akademikoan oinarritzen.\nIELTS Saria irabazten duen hautagaiak aukera izango du, atzerrian edo Espainian, ingelesez irakatsitako edozein gradu edo graduondoko ikasketak egiteko, Erasmus+ ikastaroa edo IELTS onartzen duten munduko edozein unibertsitateren arteko hitzarmen bat dela eta ikastaroren bat egingo duten ikasleak barne. (Ikusi IELTS aintzat hartzen duten erakundeen zerrenda ofiziala). Ikasketek 2022ko abuztua eta abendua bitartean hasi behar dute.\nIELTS sariak gehienez 10.000 euro izango ditu, klaseen kostuak ordaintzeko edota ostatu-gastuak ordaintzeko.\nHautagai irabazlea IELTS Sariaren enbaxadore bihurtuko da eta, beste hainbat hautagairekin batera euren esperientzia hedabide desberdinetan partekatzeko borondatea erakutsiko du.\nEskaera egiteko epea: 13/05/2022-30/06/2022\nAurrehautatutako hautagaien aurkezpena eta elkarrizketa: 16/7/22-29/7/22\nIzena eman baino lehen, arren, ziurtatu honako hautagarritasun irizpideak betetzen dituzula:\nEspainiar nazionalitatea edo bizileku baimena izatea Espainian eta gutxienez 18 urte izatea 2022ko abenduaren 31 baino lehen.\nEgun osoko gradu edo graduondoko ikastaro bat ingelesez, Espainian edo atzerrian egiteko, planak izatea Erasmus + ikastaroa edo IELTS onartzen duen munduko edozein unibertsitateren arteko hitzarmenarekin. (kontsultatu IELTS aitortzen duten erakundeen zerrenda ofiziala).\nIELTS azterketan gutxienez 6,5eko puntuazio globala lortzea.\nInteresa baduzu izena eman eta eskaera bidaliko dizugu.\nBritish Council eta goi-mailako hezkuntzako ordezkarien batzorde batek ebaluatu aurretik, aurkeztutako eskaera guztiak aztertuko dira British Council IELTS Sarien hautagarritasun irizpideak betetzen direla ziurtatzeko.\nBost hautagai aukeratuko dira eskabideen arabera, horien aurkezpen-gutuna atala barne.\nHautagai finalistek IELTS probaren emaitzaren kopia eta nortasun agiriaren kopia aurkeztu beharko dituzte.\nAzken hautagaiak Espainiako Kontseiluko bulego britaniarra gonbidatuko dituzte goi mailako hezkuntzako aditu batzorde batek elkarrizketatu ditzan. Azken hautaketa egiteko, elkarrizketa egin aurretik aurkezpen labur bat egiteko eskatuko zaie.\nEpea 2022ko ekainaren 30ean, 23: 59an amaituko da.\nZenbat hautagai sarituko dira?\nEskatzaile bat aukeratuko da, gehienez 10.000 euroko saria jasoko duena, klaseen kostuak ordaintzen laguntzeko.\nDesgaitasun bat du. Izena eman ahal dut?\nIELTS Saria zabalik dago baita desgaitasun bat duten hautagai guztientzat.\nZein gastu kubritzen ditu sari honek?\nSariak zure ikasketa prestakuntza akademikoaren gastuak estaltzen ikasturtean edo / edo ostatuan gehienez 10.000 euro balioko ditu.\nZein unibertsitatetan erabil daiteke sari hau?\nIkasleek saria eskuratu ahal izango dute Goi Mailako Hezkuntzako edozein erakundetan, Espainia barne, IELTS aitortzen duen graduko edo graduondokoetarako onartzeko baldintzen artean. IELTS aitortzen duten erakundeen munduko zerrenda kontsultatu dezakezu. Hala ere, IELTS gero eta gehiago aitortzen da munduko toki gehiagotan, beraz, ikasteko asmoa duzuen Goi Mailako Erakundea zerrendan ez badago, zuzenean erakunde horrekin harremanetan jartzea gomendatzen dugu zeintzuk diren baieztatzeko. zure egungo baldintzak.\nEskaera egin ahal dut IELTSerako izena eman baina azterketa egin ez badut edo azterketa egin eta emaitzen zain banaiz?\nEz, izena eman ahal izateko zure IELTS nota eskuartean izan beharko duzu eta gainera, nota honek gutxienez 6,5ekoa izan beharko du, azterketa osatzen duten lau ataletan ere gutxienez 6,5 atera behar duzularik.\nEskaera egin ahal dut nire unibertsitatearen onarpen gutunaren zain banaiz?\nBai. Aurrez hautatutako eskatzaileek bakarrik joango diren unibertsitatearen onarpen gutuna aurkeztu behar dute (baieztapenik gabe). Unibertsitate honek IELTS puntuazioak erabili behar ditu ingelesez onartutako baldintzak frogatzeko.\nIELTS Sarian parte har dezaket nahiz eta jada besteako programa baten diru-laguntza izan?\nBai, parte hartu ahal duzu baina bestelako laguntza horien berry eman beharko diguzu izena ematerakoan. Hala ere, beste laguntza batzuk eskatu badituzu, horien deitzaileek beste laguntzak izatea onartzen duten ala ez egiaztatzea gomendatzen dizugu.\nBritish Council-eko langileak eta haien familiak (bigarren mailara arte) IELTS Award programan baztertuta daude;\nIELTS saria eskatu nahi dutenek Interneterako sarbidea dutela ziurtatu beharko dute. British Council ez da web orrialdeetara iristeko edo beste eskatzaileei laguntza teknikoa eskaintzeaz arduratzen;\nEskatzaileari dagokio informazioaren eta datu pertsonalen gaineko erantzukizun guztia, baita IELTS Sariaren eskabidea aurkeztu eta bidaltzea ere;\nEskatzaileek erantzukizun osoa dute eskabidea betetzeaz eta informazio pertsonala aurkezteaz;\nIELTS Saria ez da transferigarria eta ezingo du hautagai irabazlea baino beste inork erabili;\nIELTS Saria, gehienez 10.000 euroko zuzkidurarekin edo herrialdearen monetaren baliokidearekin, likidatzen den egunean, zuzenean irabaziko du hautagaia ikasten duen Goi Mailako Erakundeari, ofizialki baieztapen ofiziala egin ondoren. hautagaiak erakunde horretan eskaera egin duen British Council-etik. Hala ere, prestakuntza estaltzen bada, sariko dirua ere erabil dezakezu ostatu gastuak estaltzeko.\nBritainia Handiko Kontseiluak ez du IELTS Saria galtzearen erantzulea erakundeak ezin badu hautagaia irabazlearekin harremanetan jarri bere posta elektronikoko arazoak direla eta, baina arazo teknikoetara mugatu gabe;\nBritainia Handiko Kontseiluak IELTS saria bere borondatez esleitzeko edo erretiratzeko eskubidea du, hautagai irabazleak ez badu British Council-i erantzuten, eta horrek barne hartzen du British Council-ek eskatutako informazioa eta dokumentazioa 2022ko uztailaren 15a baino lehenago aurkeztu ez izana. Aipatutako epea igarota, British Council-en erantzukizuna desagertu egingo da;\nHautagai irabazlea IELTS enbaxadore bihurtuko da eta bere esperientzia besteekin partekatzeko konpromisoa hartzen du, argazkiak, selfiak, bideoklipak bidaliz eta kasu zehatzetan IELTS Saria sustatzeko erabiliko diren hitzaldiak edo mintegiak emanez. Era berean, onartzen duzu zure esperientzien berri izatea eta zure testigantzak ematea ekintza horiengatik ordainsaririk edo konpentsaziorik jaso gabe.\nIELTS Award programan parte hartzeak eskatzaileen baimen osoa eta erreserbatua suposatzen du British Council-era, beren informazio pertsonala abenduaren 13ko 15/1999 Lege Organikoaren arabera mantenduko den fitxategi batean grabatzeko. Espainian indarrean dauden Datu Pertsonalak Babesteko eta British Council-en araudiaren arabera. Sari hau ondo kudeatzeko beharrezkoak diren datu pertsonalak ez betetzeak ez ematea aurreikusten du. Zure datu pertsonalak British Council Foundation-en Espainiaren Ordezkaritzak kontrolatutako fitxategi batean gordeko ditugula jakinarazten dizuegu.\nHauxe ematen duzu British Council Foundation-en Espainian delegazioari baimena ematen diozula IELTS Saria esleitzeko prozedurarako zure informazio pertsonala erabiltzeko, zure eskaera kudeatzeko eta zure datuak bidaltzen dituen guztiari buruz bidaltzeko, esaterako jarri harremanetan eskatu duzun Goi Mailako Hezkuntza erakundearekin. Halaber, informazioa gure delegazioari Frantzian bidaltzeko baimena ematen diozu, goian deskribatutako helburuarekin, Wuffo / Survey Monkey Inc. softwarea erabiltzen duenean, non gordeko den eta Datuak Babesteko araudiaren arabera gobernatuko dena. Eskatzaileak 18 urte baino gutxiago baditu, baimen hori eskatzailearen gurasoek edo tutoreek sinatu beharko dute.\nSarrera baimena: hautagai irabazleak helburuko herrialdean ikasten jarraitzeko beharrezko bisa lortzen ez badu, British Councilek eskubidea du IELTS Saria irabazleari kentzeko.\nBidalitako informazioa IELTS saria lortzeko aukeratutako aukerak eta zure egokitasuna kontuan hartzeko erabiliko da, baita eskaera prozesua kudeatzeko eta saria Goi Mailako Institutura edo hautagai irabazlera bidaltzeko ere;\nEsleipen batzordearen erabakia behin betikoa da eta ez da inolako korrespondentziarik hasiko.\nIELTS saria programan parte hartzeak dokumentu honetan sartutako baldintza eta baldintza guztiak erreserbatzea onartzea eskatzen du eta ondoren adierazten diren dokumentu osagarriekin batera.\nMatrikula osoa ordaintzen didan bestelako saria irabazi dut. Parte har dezaket?\nKasu honetan ezin izango duzu parte hartu. 2022 ikasturteko matrikula osoa ordaintzen duen sari bat jasotzen baduzu British Council IELTS Sarian izena eman ondoren, honen berry eman beharko diguzu ahalik eta eperik laburrenean eta zure eskaera baztertua izango da. Bestelako sarien inguruko xehetasun guztiak eman ez dizkiguzula ohartzen bagara, British Councilek zure IELTS Saria baliogabetzeko eskubidea gordetzen du.\nBritish Councileko langileek eta bere senitartekoek (bigarren mailakoak barne) IELTS Saria programan parte hartzetik at daude:\nIELTS Saria izena eman nahi dutenek Interneterako konexio propioa dutela bermatu beharko dute. Ez da British Councilen ardura izango web guneetara sartzeko diren arazoak edota hautagaiei laguntza teknikoa ematea;\nBritish Councilen web gunerako sarbidea soilik dagokion zerbitzariaren jarduera baldintzapean eta programa honen baldintza eta xehetasun tekniko edo bestelakoen pean baimenduta dago;\nEskatzaileen ardura da eskaera guztiz betetzea, zuzen betetzea eta hau bidaltzea;\nIELTS Saria eskaera bidalitzean, automatikoki, hautagaiek bere izena British Councileko web orrialdeetan azaltzeko baimena ematen dute;\nIELTS Saria ez da transferigarria eta silik irabazle suertatzen den hautagaiak erabili ahal izango du;\nIELTS Saria zuzenean ordainduko zaio irabazle suertatzen den hautagaiaren Goi Hezkuntza erakundeari, behin British Councilek hautagai eta erakunde horren arteko harremana ofizialki baieztatu;\nBritish Councilek ez du inolako erantzukizunik hartuko IELTS Sariaren galera dela eta baldin eta irabazle suertatu den hautagaiaren email zerbitzuan diren arazo teknikoenagatik edo bestelako arazoengatik British Council berarekin harremanetan jari ezin bada;\nBritish Councilek IELTS Saria behera uzteko eskubidea bere gain gordetzen du baldin eta irabazle suertatu den hautagaiak British Councili erantzuten ez badio edota 2022rko uztailaren 15erako eskatutako dokumentazio guztia aurkezteko gai ez bada. Aipatu epea pasata British Councilek izan dezakeen edozein ardura amaitutzat joko da;\nIrabazle suertatzen den hautagaiak baimena ematen du IELTS Saria haremana duten iragarkietan azaltzeko eta baita etorkizunean izan daitezkeen antzeko programetan,eta baita bere izena eta irudia British Councilaren sustapenerako erabiltzeko ere, inolako ordainsariren truke;\nIELTS Saria programan parte hartzean hautagaiek baimen osoa ematen diote British Councili bere izaera pertsonaleko informazioa artxibo batean gordetzeko. Artxibo hau, egun indarrean den Izaera Pertsonaleko Datuen Babesa arautzen duen abenduko 13ko 15/1999 Lege Organikoaren baitan eta British Councileko arauen baitan gordetzen da. Parte hartzaileek, indarrean den legediari jarraiki, bere buruaren gainean British Councilek gordetzen duen informazioaren kopia eskatzeko eta zuzena ez den informazioa ezabatzeko edo zuzentzeko eskatzeko eskubidea dute. Horretarako, ieltsaward.eu@britishcouncil.org posta elektronikoko helbidera bidali beharko dute bere eskaera;\nHautagaiek bidaltzen duten informazioa IELTS Saria hauen hautagarritasuna eta egokitasuna ebaluatzeko eta hauen eskaera kudeatzeko eta irabazle suertatzekotan bere Goi Hezkuntzako erakundeari ordainketa egiteko erabiliko da;\nHautagaien gaineko informazio guztia bi urteko epearen barruan ezabatuko da;\nEpaimahaiak hartzen duen erabakia behin betikoa izango da;\nIELTS Saria programan parte hartzean dokumentu honetan eta behekaldean zehazten diren bestelako dokumentuetan azaltzen diren baldintza eta zehaztapen guztiak onartze dira.\nVideo testimonials: IELTS Award winners


Gorputz hezkuntzako irakasleek jarduera gabezia horrek eragindako hutsuneei erantzun behar izaten diete. Uretara jauziak egiteko jarduerari dagokionez, aipa daiteke oreka gaitasuna eta gorputzaren pisua desplazamenduetan kontrolatzeko gaitasunarekin harreman zuzena duela, eta trebetasun horiek transferentzia positibo zuzena dutela hamaika jardueretan: atletismo, kirol gehienetan, gimnastikan, akrosport, dantzak... Eta ez dezagun ahaztu zure motrizitate mailak, besteak beste, zure sozializazioa, prestigio soziala, autoestima eta sormena baldintzatzen dituela.\nHelduok har ditzagun neurriak gure haurren konpetentzia motorra garatzeko, aldi berean beren autogestioa, autonomia eta heldutasun maila bermatzen lagunduz. Ahal den neurrian eremu naturalak presta ditzagun horretarako, besteak beste, kai eta portuetan itsasontzien trafiko gutxiko guneak egokituz gure haur eta gazteek bainatzeko aukera izan dezaten. Oro har, interesgarria litzateke gure haurren jolasaldia hainbeste ez kontrolatzea eta zero arriskuarekin ez obsesionatzea. Bertako administraziotik (EJ, Foru Aldundiak eta udal ugari) sortu dugun MUGIMENT egitasmoarekin bat eginaz, gure gazteen artean aisialdi ohitura osasuntsuak eta bizi estilo aktiboak garatu eta sustatzera bideratu behar genituzke indarrak. Beren osasunak, heziketak eta bizi-kalitateak eskertuko liguke.


Legazpin 80 urtetik gorakoak omendu dituzte : Goierriko Hitza\nBazkaria egin zuten atzo Legazpin 80 urtetik gorakoen omenaldiaren harira. Azokan 245 pertsona elkartu ziren eta bazkaltzen hasi aurrretik adin handieneko senar-emazteari omenaldia egin zioten, hain zuzen Rogelio Botanz (1926) eta Natividad Parrari (1929). Legazpiko andre adinekoena omendu zuten, Maria Teresa Arrese (1920) eta gizonezko adinekoena ere, Jose Ramon Lasa (1923). Udal ordezkariek parte hartzu zuten Buztintegiko lehendakari Fernando Martinez de Albenizekin eta Nagusilaneko lehendakari Manuel Fernandezekin batera. Goiz Deiako txistularien laguntzarekin Korostiko dantzariek aurreskua eskaini zieten omenduei.


Auto birziklagarriak | Consumer\nIbilgailuen osagaien birziklapena gero eta handiagoa da, eta marka batzuek %100 birziklagarriak diren prototipoak garatzen dituzte.\nAutomobil bat 20.000 eta 30.000 pieza artekoa izan daiteke. Osagai horiek ezin dira nolanahi egin: Europako araudiak eskatzen du gaur egun automobilak gutxienez %80 birzikla daitezkeela, eta ehuneko hori %95eraino igo beharko da 2015erako. Halaber, debeku da bereziki toxikoak diren materialak erabiltzea, hala nola merkurioa, kadmioa, beruna eta kromo hexabalentea, salbu eta oraingoz beste material batzuekin ordeztu ezin diren pieza batzuetan.\nEspainiako Automobil eta Kamioi Fabrikatzaileen Elkartearen (ANFAC) arabera, material plastikoen proportzioa handitu egingo da ibilgailuetan, erresistentzia frogatu ondoren eta erraz birzikla daitezkeen piezak sortzeko aukera ematen dutelako. Adibidez, erretxina termoplastikoa ibilgailuaren barneko eta kanpoko osagarri gehienetan erabiltzen da, musika-tresnen taulan bezala.\nEuropako araudiak autoak %95 birziklagarriak izatea eskatuko du 2015erakoMaterialez gain, adituek azpimarratzen dute ibilgailuen birziklapena hobetzeko ezinbestekoa dela osagaiak eta muntaketa-teknikak markatzea, bereizketa- eta tratamendu-prozesuak askoz egokiagoak izan daitezen.\nNolanahi ere, automobilgintzak eredu gero eta ekologikoagoak egiteko erronka du aurrean. Konpainia batzuk konpromiso hori hartzen ari dira gaur egun, eta “automobil-ekologismoaren” abangoardian daude. Toyota multinazional japoniarrak helburu batzuk ezarri ditu datozen urteetarako; besteak beste, material birziklagarriak ia %100ean erabiltzea (“Toyota ekoplastikoa”, adibidez) eta ingurumenerako kaltegarriak diren materialak ezabatzea.\nBestalde, Mitsubishi enpresak 2010erako plan bat du, “Ingurumenerako diseinua” izenekoa ezartzeko: ekoizpen-etapako hainbat neurri, besteak beste, energia-eraginkortasuneko sistemak, emisio kutsatzaile gutxiago eta auto birziklagarriagoak. Era berean, nipona markako ibilgailuek beren osagarri plastiko guztiak serie-zenbaki berezi batekin grabatuta izaten dituzte, multzokatzeko, beren bizi-zikloaren amaierara iristen direnean arazorik gabe identifika daitezen.\nOsagai birziklagarrien garapenean egindako hobekuntzen adibideak ez dira soilik Japoniako enpresetara zabaltzen. Mercedes-Benzek berriki aurkeztu du “Mercedes Recy” modeloa, bere SL klase mitikoaren estiloa etorkizunera eramaten saiatzen den autoa, bere arduradunen arabera, %100ean zura, beira edo kautxua bezalako materialak, guztiz birziklagarriak, baititu.\nAEBetako Ford multinazionala “Piquette” izeneko proiektu batean ari da lanean, ibilgailu guztiz birziklagarria lortzeko. Prototipoa 2003ko U ereduaren hobekuntza izan liteke, eta haren piezak, material biodegradagarrietan oinarrituak, birziklagarriak izateaz gain, desmuntatzeko oso errazak izango lirateke, desegiteen lana errazteko. Fordeko arduradunen arabera, proiektu honen lehen aurrerapenak 2008an aurkeztuko direla espero da, T eredu mitikoaren mendeurrena aprobetxatuz.\nGaur egungo desegite-instalazioak modernizatzeari esker, altzairuaren berreskurapena eta aprobetxamendua (automobil baten hiru laurdenak) orokortu egin da, Trafiko Zuzendaritza Nagusiak (DGT) azaltzen duenez.\nIbilgailu zaharrak desegitetik sortutako hondakinak metatzea arazo bihurtu zen 90eko hamarkadaren hasieran, eta gero eta beharrezkoagoa da konponbidea, automobil-parkea hazten ari baita etengabe. Urtero, Europako Batasunaren (EB) datuen arabera, 9 eta 10 milioi ibilgailu bitarte iristen dira bizitza baliagarriaren amaierara Europar Batasunean, hau da, 8-9 milioi tona hondakin.\nEuropako Batzordeak aurreikusten du ibilgailu-mota baten homologazio-kostuak nabarmen handituko direla. Aldi berean, Europar Batasuneko arduradunek espero dute dirua aurreztuko dela desegiteko ibilgailuen tratamenduan kostu txikiagoa izango delako. Europako Auto Fabrikatzaileen Elkarteak 30 euro inguruko kostu garbia kalkulatu du ibilgailu bakoitzeko.\nbirziklagarriak europar ibilgailuak materiales-eu osagaiak